Актилизе® – Meducate.uz – Дорилар ҳақида маълумотлар ўзбек тилида\nHome Йўриқномалар Актилизе®\nҚЎЛЛАШ БЎЙИЧА ЙЎРИҚНОМАСИ\nПрепаратнинг савдо номи: Актилизе®\nТаъсир этувчи модда (ХПН): алтеплаза\nДори шакли: инфузия учун эритмани тайёрлаш учун лиофилизат\nфаол модда: 1 флакон Суюлтирилганидан кейин 1 мл эритмада\nалтеплаза 20,0 мг ёки 1,0 мг\nёрдамчи моддалар: L-аргинин, фосфат кислотаси, полисорбат 80;\nэритувчи: инъекция учун сув.\nТаърифи: лиофилизат: оқ ёки оч-сариқ масса;\nэритувчи: рангсиз тиниқ суюқлик.\nФармакотерапевтик гуруҳи: фибринолитик восита.\nАТХ коди: B01AD02.\nАКТИЛИЗЕ® нинг фаол ингредиенти рекомбинант одам плазминогенининг тўқима активатори, гликопротеин, алтеплаза бўлиб, плазминогенни плазминга айланишини бевосита фаоллаштиради. Вена ичига юборилганидан кейин алтеплаза қон айланиш тизимида нисбатан фаол бўлмаган ҳолда қолади. У фибрин билан боғланганидан кейин фаоллашади, плазминогенни плазминга айланишини чақиради ва фибрин қуйқасини эришига олиб келади.\nФибринга нисбатан ўзининг нисбий спецификлиги туфайли, алтеплаза 100 мг дозада 4 соатдан кейин фибриногеннинг қондаги даражасини ўртача 60% га пасайишига олиб келади, у одатда 24 соатдан кейин 80% гача тикланади. Плазминоген ва альфа- 2-антиплазминнинг даражаси 4 соатдан кейин мувофиқ равишда 20% ва 35% гача пасаяди, сўнгра эса, 24 соатдан кейин яна 80% дан кўпроққача ошади. Қон томир тизимидаги фибриногеннинг даражасини аҳамиятли ва давомли пасайиши фақат бир неча пациентларда аниқланган.\nЎткир миокард инфаркти бўлган 40000 дан кўп пациентларни ўз ичига олган тадқиқотларда (Custo) 100 мг АКТИЛИЗЕ® ни гепарин билан вена ичига ёндош 90 минут давомида юбориш стрептокиназани (60 минут давомида 1,5 млн. бирликда) юбориш билан солиштирилганда ўлим даражасини 30 кундан кейин (6,3%), гепаринни тери остига ёки вена ичига юбориш билан солиштирилганда (7,3%) пасайишига олиб келган. АКТИЛИЗЕ® ни даволаш учун қўлланган пациентларда тромболизисдан кейин препаратни 60 ва 90 минут давомида юборилганда стрептокиназа билан даволанган пациентларга қараганда қон томирларни ўтказувчанлигини юқори даражаси аниқланган. Препаратни 180 минут ва ундан кўп вақт давомида юборилганда қон томирларни ўтказувчанлигида фарқлар аниқланмаган.\nТромболитиклар юборилмаган пациентлар билан солиштирилганда ўлим даражаси 30 кундан кейин паст бўлган. Альфа-гидроксибутиратдегидрогеназани ажралиб чиқиши пасаяди. Қоринчаларнинг умумий фаолияти, шунингдек деворларининг регионар ҳаракати тромболитиклар юборилмаган пациентлар билан солиштирилганда камроқ ҳолларда бузилади.\nСимптомлар пайдо бўлганидан кейинги 6-24 соатлик даврда 100 мг АКТИЛИЗЕ® ни 3 соат давомида юборилган плацебо-назоратланган тадқиқотларда (LATE) плацебо билан солиштирилганда ўлим кўрсаткичини 30 кун давомида камайиши кузатилган. Миокард инфарктининг аниқ симптомлари бўлган ҳолларда симптомлар пайдо бўлганидан кейинги 24 соатгача бўлган вақт давомида бошланган даволаш самарали бўлиши мумкин.\nЎпка артериясининг эмболияси\nЎпка артериясининг ўткир массив гемодинамик ностабил эмболияси бўлган пациентларда АКТИЛИЗЕ® билан бўлган тромболитик даволаш тромб ўлчамини ва ўпка артериясида босимни тезда камайишига олиб келади. Ўлим тўғрисида маълумотлар йўқ.\nБош мияни ўткир инфаркти\nАҚШ да ўтказилган иккита тадқиқотда (NINDS А/В) сезиларли катта миқдордаги пациентларда алтеплазани плацебо билан солиштириб қўлланганда ижобий якун кузатилган (самарани йўқлиги ёки минимал самара). Бу натижалар ECASS III тадқиқотларида тасдиқланган (қуйида пастдаги хат бошига қаранг) бўлиб, иккита Европа давлатларида ва қўшимча АҚШда ўтказилган тадқиқотлардан кейин дори воситасини ЕҲ давлатларида мавжуд бўлган тиббиётда қўллаш бўйича йўриқномасида кўрсатилганидан сезиларли фарқланадиган шароитларда мувофиқ натижаларни намойиш қилмаган.\nПлацебо-назоратланган икки ёқлама яширин ECASS III тадқиқоти Европада бош мияни ўткир инфаркти бўлган пациентлар иштирокида 3-4,5 соатлик терапевтик оралиқ доирасида ўтказилган.\nДори воситасини ECASS III тадқиқотларида АКТИЛИЗЕ® ни кўрсатма бўйича бош мия инфаркти учун терапевтик оралиқдан, яъни 4,5 соат ташқари ҳолларда қўлланилиши Европа қисқача характеристикасига мувофиқ келган. Бирламчи якуний нуқта – ижобий (Рэнкиннинг модификацияланган шкаласи (mRS 0-1) ёки салбий (mRS 2-6) якунларга бўлиниши ифодаланган 90 кундан кейинги лаёқатсизлик ҳисобланган. Ҳаммаси бўлиб 821 пациентлар гуруҳларга рандомизация қилинган: (418 алтеплаза/403 плацебо). Алтеплаза гуруҳидаги пациентларнинг кўп қисмида (52,4%) плацебога нисбатан ижобий натижалар кузатилган (45,2%; имкониятлар нисбати: 1,34; 95%-ишончли интервал: 1,02-1,76; p = 0,038). Симптомлар билан кечувчи бош мияга қон қуйилишларининг сони плацебо гуруҳига нисбатан алтеплаза гуруҳида кўпроқ бўлган (17,6% билан солиштирилганда 27,0%, p = 0,0012); ўлим даражаси паст бўлган ва алтеплаза (7,7%) ва плацебо (8,4%) гуруҳларида фарқ қилмаган (p = 0,681). ECASS III тадқиқоти гуруҳи томонидан олинган натижалар даволашни бошлашдан олдин узоқ вақт ўтган бўлса, бу ўлим хавфини ва бош мия ичига қон қуйилишлари симптомларини ошишини тасдиқлайди.\nECASS III тадқиқотининг натижалари АКТИЛИЗЕ® ни 3 ва 4,5 соатлар оралиғида қўлланилиши ижобий соф клиник фойдадан далолат беради, шу билан бир вақтда умумий маълумотлар таҳлили алтеплазани 4,5 соатдан кейин қўлланганда соф клиник фойдани бўлмаслини намойиш қилган.\nБош мияни ўткир инфарктининг симптомлари пайдо бўлганидан кейин 4,5 соат давомида препарат юборилганда АКТИЛИЗЕ® билан даволашнинг хавфсизлиги ва самарадорлиги бош мияни ўткир инфарктининг регистри (SITS-ISTR: The Safe Implementation of Thrombolysis in Stroke registry) нинг маълумотларига мувофиқ баҳоланган. Ушбу тадқиқотларда 0-3 соат давомида препарат юборилган 21566 пациентларда хавфсизлик бўйича олинган натижалар бош мияни ўткир инфаркти бошлангандан кейин препаратни терапевтик оралиғи 3-4,5 соатни ташкил қилган 2376 пациент билан солиштирилган. Бош мия ичига симптомли қон қуйилиш ҳоллари сони (SITS-MOST таърифига мувофиқ) препаратни 3-4,5 соат давомида юборилган пациентларда (2,2%), даволаш биринчи 3 соат давомида бошланган пациентлар (1,7%) билан солиштирилганда юқори бўлган.\n3 ойдан кейин ўлим даражаси препаратни 3-4,5 соатлик терапевтик оралиғи давомида юборилган (12,0%) ва 0-3 соатлик терпевтик оралиғи давомида (12,3%) юборилгандаги билан имкониятларни нисбати тўғриланмаганда 0,97 (95% CL: 0,84-1,13; р=0,70), имкониятларни нисбати тўғриланганда-1,26 (95% CL: 1,07-1,49; р=0,05) бир хил даражада бўлган. SITS кузатуви маълумотлари бош мияни ўткир инфаркти симптомларини пайдо бўлганидан кейин препаратнинг юбориш вақти алтеплаза билан даволаш натижаларини олиндан этувчи муҳим омил эканлигини тўғрисидаги клиник тадқиқотлари хулосасини тасдиқлайди.\nАКТИЛИЗЕ® қон оқимидан тез чиқарилади ва асосан жигарда (препаратнинг плазмадаги клиренси минутига 550-680 мл ни ташкил қилади) метаболизмга учрайди. Плазмадан аҳамиятли ярим чиқарилиш даври (Т½α) 4-5 минутни ташкил қилади. Бу 20 минутдан кейин плазмада препаратнинг дастлабки миқдоридан 10% дан камроғи қолишини билдиради. Препаратнинг қолган миқдори учун (Т½α) тахминан 40 минутни ташкил қилиши кўрсатилган.\nЎткир миокард инфарктини тромболитик даволаш\n90 минутли (тезкор) дозалаш тартиби («Қўллаш усули ва дозалари» бўлимига қаранг): даволаш симптомлар пайдо бўлганидан кейин 6 соат давомида бошланиши мумкин бўлган пациентлар учун;\n3 соатли дозалаш тартиби («Қўллаш усули ва дозалари» бўлимига қаранг): даволаш симптомлар пайдо бўлганидан кейин 6 ва 12 соатлар орасида бошланиши мумкин бўлган пациентлар учун;\nЎткир миокард инфарктида АКТИЛИЗЕ® инфаркт бошланганидан кейин биринчи 30 кун ичида ўлим даражасини пасайтириши исботланган.\nНостабил гемодинамика билан кечувчи ўпка артериясининг ўткир массив эмболиясини тромболитик даволаш\nБу ташҳис иложи борича объектив, масалан, ўпка артериясининг ангиографияси ёки ноинвазив усуллар, масалан, ўпка томографияси ёрдамида тасдиқланиши керак.\nЎлим ва ўпка эмболиясини даволашнинг кейинги натижаларига ижобий таъсири тўғрисида маълумотлар йўқ.\nБош мияни ўткир инфарктини тромболитик даволаш\nДаволаш, фақат агар бош мия инфарктининг симптомлари ривожланганидан кейин биринчи 4,5 соат давомида бошланса ва агар тегишли визуализация усуллари, масалан, бош миянинг компьютер томографияси (КТ) ёрдамида бош мия ичига қон қуйилиши истисно қилинсагина қўлланади. Даволашнинг самарадорлиги вақтга бевосита боғлиқ, даволаш қанчалик эрта бошланган бўлса, унинг натижаси шунчалик яхши бўлади.\nАКТИЛИЗЕ® ни симптомлар пайдо бўлганидан кейин иложи борича тезроқ қўллаш керак. Қуйидаги дозалари қўлланилади.\nАКТИЛИЗЕ® сақловчи флакон ичидагини (20 мг ёки 50 мг), стерил шароитларда инъекция учун сувда қуйидаги жадвалда кўрсатилганига мувофиқ шундай эритиладики, алтеплазанинг якуний концентрацияси 1 мг алтеплаза/мл ни ёки 2 мг алтеплаза/мл ни ташкил қилсин.\nАКТИЛИЗЕ® флакони 20 мг 50 мг\nҚуруқ кукунга қўшиладиган инъекция учун сув\n1 мг алтепаза/мл (мл)\n2 мг алтепаза/м (мл) 10 25\nЭритмани суюлтирилгандан кейин вена ичига юбориш лозим. Эритмани кейинчалик стерил 9 мг/мл (0,9%) натрий хлориди эритмаси билан алтепазани минимал 0,2 мг/мл концентрациясигача суюлтириш мумкин. Бирламчи тайёрланган эритмани кейинчалик инъекция учун сув билан, углевод асосли инъекция учун эритмалар, масалан декстроза билан суюлтириш тавсия қилинмайди. АКТИЛИЗЕ® ни бошқа дори воситалари (хатто гепарин билан), инфузия учун флаконда, вена ичига юбориш учун умумий тизимида аралаштириш мумкин эмас. Алтеплазани 1 мг/мл концентрациядаги эритмасини тайёрлаш учун, эритувчини ҳамма ҳажмини АКТИЛИЗЕ® кукунини сақлаган флаконга ўтказилади.\nАлтеплазани 2 мг/мл концентрациядаги эритмасини тайёрлаш учун, эритувчини фақат ярмини ишлатиш лозим. Бундай ҳолатларда эритувчини керакли ҳажмини АКТИЛИЗЕ® ли флаконга ўтказиш учун ҳар доим шприц ишлатилиши керак.\nКукун эритувчи билан эритилганида аралашма тўлиқ эриб кетгунича аста-секин аралаштириб туриш керак. Жадал аралаштириш кўпик ҳосил бўлишига олиб келиши мумкин. Эритма суюлтирилгандан кейин фақат бир марталик қўллаш учун мўлжалланган.\nИшлатилмаган эритмани ташлаб юбориш лозим.\nБолалар ва ўсмирлар учун қўллаш тажрибаси йўқ. АКТИЛИЗЕ® болаларда ва ўсмирларда бош мияни ўткир инфарктини даволаш учун қўлланмайди.\nа) миокард инфаркти бўлган пациентлар учун 90 минутли (тезкор) дозалаш тартиби, уларда даволаш симптомлар пайдо бўлганидан кейин 6 соат давомида бошланиши мумкин:\n15 мг дан вена ичига (в/и) оқим билан 15 7,5\n50 мг дан в/и инфузияси, биринчи 30 минут давомида 50 25\nкейинчалик 35 мг дан максимал 100 мг дозага эришгунча инфузия, 60 минут давомида 35 17,5\nТана вазни 65 кг дан кам бўлган пациентларда дозага тана вазнидан келиб чиққан ҳолда жадвалга мувофиқ тузатиш киритиш лозим:\nмл/кг тана вазнига мл/кг тана вазнига\n0,75 мг/кг тана вазнига, биринчи 30 минут давомида\n(максимал 50 мг) 0,75 0,375\nкейинчалик 0,5 мг/кг тана вазнигадан, 60 минут давомида (максимал 35 мг) 0,5 0,25\nб) симптомлар ривожланганидан кейин 6 ва 12 соатлар оралиғида бошланиши мумкин бўлган пациентлар учун 3-соатлик дозалаш тартиби:\n10 мг дан вена ичига (в/и) оқим билан 10 5\n50 мг дан инфузия, биринчи соат давомида 50 25\n30 минутда 1 мл 30 минутда 1 мл\nкейинчалик 10 мг дан 30 минут давомида, максимал 100 мг дозага эришгунича 3 соат давомида 10 5\nТана вазни 65 кг дан кам бўлган пациентларда йиғинди доза 1,5 мг/кг дан ошмаслиги керак.\nАлтеплазанинг максимал дозаси 100 мг ни ташкил қилади.\nЖорий халқаро стандартларга мувофиқ ST сегментини кўтарилиши билан кечувчи миокард инфаркти бўлган пациентларда ёрдамчи қон ивишига қарши даволаш ўтказилади.\nСимптомлар пайдо бўлганидан кейин иложи борича тезроқ ацетилсалицил кислотасини қабул қилишни бошлаш ва қарши кўрсатмалар бўлмаса уни бутун ҳаёти давомида давом эттириш лозим.\n100 мг ни ташкил қилувчи алтеплазанинг йиғинди дозасини 2 соат давомида юбориш керак. Энг катта тажриба дозалашнинг қуйидаги тартибда қўлланганда олинган:\n10 мг дан вена ичига (в/и) оқим билан 1-2 минут давомида 10 5\nкейинчалик 90 мг дан 2 соат давомида 90 45\nТана вазни 65 кг дан кам бўлган пациентларда препаратнинг умумий дозаси 1,5 мг/кг дан ошмаслиги керак.\nАКТИЛИЗЕ® қўлланганидан кейин агар қисман фаоллаштирилган тромбопластин вақти (ҚФТВ) норманинг юқори чегарасидан камида икки марта ортиқ бўлса, гепаринни қўллашни бошлаш (ёки давом эттирилиши) лозим. Инфузия ҚФТВ кўрсаткичини 50-70 секундлар орасида тутиб туриш учун тўғриланиши керак (кўрсаткичлар дастлабки даражадан 1,5-2,5 марта ортиқ бўлиши керак).\nБош миянинг ўткир инфаркти\nДаволаш ва кейинги кузатувларни тромболитик даволашни ўтказиш бўйича тажрибаси бўлган шифокор амалга ошириши керак.\nТавсия қилинган 0,9 мг/кг тана вазнига дозани (максимал 90 мг), препаратнинг йиғинди дозасини 10% ни ташкил қилувчи дозани дастлабки в/и оқим билан юборилганидан кейин 60 минут давомида инфузион юборилади.\nСимптомлар бошланганидан кейин АКТИЛИЗЕ® билан даволашни иложи борича тезроқ 4,5 соат давомида бошлаш керак.\nСимптомлар бошланганидан кейин 4,5 соатдан кўп вақтда қўлланганда хавф-фойда нисбатлари салбий, чунки АКТИЛИЗЕ® ни қўллаш мумкин эмас.\nБош мияни ўткир инфарктининг симптомлари бошланганидан кейин биринчи 24 соат давомида гепарин ва ацетилсалицил кислотаси билан бирга қўлланаётган даволашнинг юқорида кўрсатилган тартибини хавфсизлиги ва самарадорлиги етарлича ўрганилмаган. Шунинг учун даволаш бошланганидан кейин биринчи 24 соатда ацетилсалицил кислотасини қўллашдан ёки гепаринни вена ичига юборишдан сақланиш керак. Агар гепаринни бошқа кўрсатмалар юзасидан (масалан, чуқур веналар тромбозини олдини олиш учун) қўллаш талаб қилинса, унинг дозаси кунига 10 000 ХБ дан ошмаслиги керак, бунда препарат тери остига юборилади.\nҚуйида келтирилган ножўя реакциялар тизим-аъзоларни синфлари ва пайдо бўлиш тез-тезлиги бўйича таснифланган. Тез-тезлиги бўйича гуруҳлаш қуйидаги тоифаларга мувофиқ ишлаб чиқилган: жуда тез-тез (≥ 1/10), тез-тез (≥ 1/100 дан <1/10гача), тез-тез эмас (≥ 1/1000 дан <1/100гача), кам ҳолларда (≥ 1/10000 дан <1/1000гача), жуда кам ҳолларда (<1/10000), номаълум (мавжуд бўлган маълумотлар бўйича баҳолаш мумкин эмас).\nНожўя самаралари сифатида бош мия инфарктида бош мия ичига қон қуйилишларини ва миокард инфарктида реперфузион аритмияларини истисно қилган ҳолда ўпка артериясининиг эмболиясида ва бош мияни ўткир инфарктида АКТИЛИЗЕ® дан бўладиган ножўя самараларнинг сифат ва миқдорий профили миокард инфарктидаги ножўя самараларнинг профилидан фарқланишини тахмин қилувчи тиббий сабаблари мавжуд эмас.\nАКТИЛИЗЕ® ни қўллаш билан боғлиқ бўлган энг кўп учрайдиган ножўя самара, гематокрит ва/ёки гемоглобинни пасайишига олиб келувчи қон кетишидир:\nжуда тез-тез: шикастланган қон томиридан қон кетиши (масалан, гематома);\nинъекция қилиш жойидан қон кетиши (пункция қилиш жойидан қон кетиши, катетерни қўйиш жойида гематома, катетерни қўйиш жойидан қон кетиши);\nтез-тез: бош миянинг ўткир инфарктини даволашда бош мия ичига қон кетиши (масалан, бош мияга қон қуйилиши, церебрал гематома, геморрагик инсульт, инсультни геморрагик трансформацияси, бош мия ичида гематома, субарахноидал қон қуйилиши). Бош мияни ўткир инфарктини даволашда клиник яққол бош мия ичига қон қуйилишлар асосий ножўя самаралар бўлиб ҳисобланади (пациентларни 10% гачасида умумий ўлимни ва турғун меҳнатга лаёқатсизликни оширмаган ҳолда, яъни mRS 5 ва 6);\nнафас йўлларидан қон кетишлар (масалан, ҳалқумдан қон кетишлар, бурундан қон кетишлар, қон тупуриш);\nмеъда-ичак йўлларидан қон кетишлар (масалан, меъдадан қон кетиши, меъда ярасидан қон кетиши, тўғри ичакдан қон кетиши, қон аралаш қусиш, мелена, оғиз бўшлиғидан қон кетиши, милкларни қонаши);\nурогенитал қон кетишлари (масалан, гематурия, сийдик-чиқариш йўлларидан қон кетишлар);\nтез-тез эмас: ўткир миокард инфарктини ва ўпка артериясининг ўткир эмболиясини даволашда бош мия ичига қон кетишлар (масалан, бош мияга қон қуйилишлар, церебрал гематома, геморрагик инсульт, инсультни геморрагик трансформацияси, бош мия ичида гематома, субарахноидал қон қуйилиши); қулоқдан қон кетиши;\nқорин ичида қон кетиши (масалан, қорин ичида гематома);\nпаренхиматоз аъзолардан қон кетиши (масалан, жигардан қон кетиши, ўпкадан қон кетиши);\nжуда кам ҳолларда: кўз соққасига қон қуйилиши. Бош мия инфарктидан кейин пациентларда ўлим ва узоқ меҳнатга лаёқатсизлик (шу жумладан бош мия ичига қон кетиши тўғрисида) ва бошқа жиддий қон кетишлари тўғрисида хабар қилинган.\nПотенциал қон кетишини, айниқса церебрал қон кетиш пайдо бўлиш ҳолларида, фибринолитик даволашни дарҳол тўхтатиш керак. Аммо ярим чиқарилишини қисқалиги ва умумий қон ивиши омилларига минимал таъсири сабабли қон ивиши омилларини алмаштиришга зарурат йўқ. Кўпчилик пациентларда қон кетишини тромболитик ва антикоагулянт даволашни тўхтатиб, қон ҳажмини тўлдириб ва қон томирини қўл орқали сиқиб тўхтатиш мумкин. Агар қон кетиши бошланганидан кейин 4 соат давомида гепарин юборилган бўлса протаминни қўллашни кўриб чиқиш лозим. Бундай консерватив чораларга нисбатан реакциялар бўлмаган бир неча пациентлар учун қон препаратларни рационал қўллаш кўрсатилган. Криопреципитатни, янги музлатилган қон плазмасини ва тромбоцитларни ҳар бир юборишдан кейин қайта аниқланадиган клиник ва лаборатор кўрсаткичларга мувофиқ трансфузион буюриш мумкин. Криопреципитат инфузиясини фибриногенни 1 г/л концентрацияга эришгунича ўтказиш мақсадга мувофиқ. Антифибринолитик воситаларини охирги муқобил даволаш сифатида қўллаш имконини қайта кўриб чиқиш мумкин.\nИммун тизими томонидан бузилишлар:\nтез-тез эмас: ўта юқори сезувчанлик реакциялари/анафилактоид реакциялар (масалан, аллергик реакциялар, шу жумладан тошма, эшакеми, бронхоспазм, ангионевротик шиш, гипотензия, шок ёки ҳар қандай бошқа аллергик реакциялар);\nжуда кам ҳолларда: оғир анафилактоид реакциялар.\nКам ҳолларда АКТИЛИЗЕ® га (паст титрларда) антителаларни транзитор ҳосил бўлиши кузатилган, аммо буни клиник аҳамияти аниқланмаган.\nжуда кам ҳолларда: нерв тизими билан боғлиқ бузилишлар (масалан, тутқаноқ хуружи, тиришишлар, афазия, нутқни бузилиши, делирий, ўткир бош мия синдроми, ажитация, онгни чалкашиши, депрессия, психоз) кўпинча ёндош ишемик ёки геморрагик цереброваскуляр бузилишлари билан боғлиқ бузилишлар.\nЮрак томонидан бузилишлар:\nБошқа тромболитик воситаларини қўллангандаги каби миокард инфарктининг ва/ёки тромболитикларни қўллаш оқибатида учрайдиган қуйидаги бузилишлар тўғрисида хабар қилинган:\nжуда тез-тез: қайталанувчи ишемия/стенокардия, гипотензия ва юрак етишмовчилиги/ўпка шиши, реперфузион аритмиялар (масалан, аритмия, экстрасистолия, I даражадан тўлиқ блокадагача бўлган атриовентрикуляр блокада, бўлмачаларни фибрилляцияси/титраши, брадикардия, тахикардия/фибрилляция, электромеханик диссоциация (EMD));\nтез-тез: юракни тўхташи, кардиоген шок ва қайта инфаркт;\nтез-тез эмас: митрал регургитация, ўпка эмболияси, бошқа тизимли эмболия/церебрал эмболия, қоринчалараро тўсиқ нуқсони.\nЮрак томонидан бузилишлар ҳаёт учун хавф туғдирувчи ва ўлимга олиб келиши мумкин.\nҚон томир томонидан бузилишлар\nтез-тез эмас: эмболия, (тромболитик эмболизация), у жалб қилинган аъзоларда мувофиқ оқибатларга олиб келиши мумкин.\nтез-тез: кўнгил айниши, қусиш;\nжуда тез-тез: артериал босимини пасайиши;\nтез-тез: тана ҳароратини ошиши;\nДори воситасини қўлланишиш билан боғлиқ муолажалар оқибатидаги шикастланишлар, токсик ҳолатлар ва асоратлар\nкам ҳолларда: ёғли эмболия (холестерин кристаллари билан эмболизация қилиниши), у жалб қилинган аъзолари томонидан мувофиқ оқибатларга олиб келиши мумкин.\nАКТИЛИЗЕ®ни алтеплазага, гентамицинга (қолдиқ қисми, фаол ингредиентни ишлаб чиқаришда ишлатилади), шунингдек препаратнинг бошқа компонентларига юқори сезувчанлиги бўлган пациентларга юбориш мумкин эмас.\nБошқа тромболитик воситалар каби, АКТИЛИЗЕ®ни қон кетишларини юқори хавфи бўлган ҳолларда, шу жумладан:\nҳозирги вақтда ёки илгариги 6 ой давомида сезиларли қон кетиши;\nперорал антикоагулянтларни, масалан, варфарин самарали даволанаётган пациентларга;\nяққол ёки яқиндаги ёки хавфли қон кетишлар;\nҳозирда ёки анамнезида бош мия ичига қон қуйилишлар;\nбош мия ички қон қуйилишига шубҳа қилинганда ёки аневризма билан боғлиқ субарахноидал қон кетишидан кейинги ҳолат;\nанамнезда марказий нерв тизимининг касалликлари (шу жумладан, ўсмалар, бош ёки орқа миядаги жарроҳлик аралашувлар);\nҳозирги вақтда ёки анамнездаги бош мия ички қон қуйилиши (шу жумладан субарахноидал);\nяқинда (10 кундан кам) юракни травматик ташқи массажи, туғруқлар, компрессия бўлмаган қон томирини яқинда ўтказилган пункцияси (масалан, ўмров ости ёки бўйинтуруқ веналари);\nоғир назорат қилиб бўлмайдиган артериал гипертензия;\nбактериал эндокардит, перикардит;\nохирги уч ой давомида тасдиқланган меъда ёки ўн икки бармоқ ичак яра касаллиги;\nқизилўнгач веналарини варикоз кенгайиши, артериал аневризмалар, артериялар/веналарнинг ривожланиш нуқсонлари;\nқон кетишини ривожланишининг юқори хавфи бўлган ўсмалар;\nжигарнинг оғир касалликлари, шу жумладан жигар етишмовчилиги, цирроз, портал гипертензия (шу жумладан қизилўнгач веналарининг варикоз кенгайиши) ва фаол гепатит;\nохирги 3 ой давомида ўтказилган йирик жарроҳлик аралашуви ёки кучли жароҳат.\nПрепарат ўткир миокард инфаркти ва ўпка артериясининг эмболиясини даволаш учун қўлланган ҳолларда қўшимча қуйидаги қўллаш мумкин бўлмаган ҳолатларни ҳам ҳисобга олиш лозим:\nбош мия ички қон қуйилиши ёки анамнездаги номаълум этиологияли инсульт;\n3 соат давомида кечган бош мия инфарктидан ташқари бўлган сўнгги 6 ой давомидаги ўткир мия инфаркти ёки транзитор ишемик ҳуружлар;\nПрепарат бош мияни ўткир инфарктини даволаш учун қўлланган ҳолларда қўшимча қуйидаги қўллаш мумкин бўлмаган ҳолатларни ҳам ҳисобга олиш лозим:\nбош мия инфарктининг симптомларини инфузия бошланишидан 4,5 соат олдин бошланиши ёки симптомларни бошланиш вақти тўғрисида аниқ маълумотларнинг йўқлиги;\nбош миянинг ўткир инфарктида ҳолатни тез яхшиланиши ёки инфузия бошланган вақтда симптомларни кучсиз намоён бўлиши;\nклиник маълумотлар (масалан, агар NIHSS кўрсаткичи >25 (АҚШ Миллий саломатлик институтининг (NIHSS) инсультни оғирлик даражасини баҳолаш шкаласи)) асосида ва/ёки тегишли визуализация усулларининг натижалари бўйича оғир кечувчи бош мия инфаркти;\nбош мия инфарктининг бошидаги тиришишлар;\nкомпьютер томографияси ёрдамида тасдиқланган бош мия ичига қон қуйилишлар;\nсубараханоидал қон кетиши тахмин қилинадиган симптомлар, хатто агар компютер томографияси натижалари нормада бўлса ҳам;\nўтказилган бош мия инфаркти ёки аввалги 3 ой давомидаги бошнинг жиддий жароҳати тўғрисидаги маълумотлар;\nанамнездаги қандли диабет фонида ўтказилган бош мия инфаркти;\nбош мия инфаркти бошланишидан олдин 48 соат давомида гепаринни қўлланиши, агар шу пайтда қисман фаоллашган тромбопластин вақти (ҚФТВ) ошган бўлса;\nтромбоцитлар сони 100 000/мм3 дан кам;\nсистолик артериал босим 185 мм сим. уст. дан юқори ёки диастолик артериал босим\n110 мм сим. уст. дан юқори бўлса ёки артериал босимни шу чегараларигача пасайтириш учун жадал даволашни (препаратларни вена ичига юбориш) қўллашнинг зарурати;\nқондаги глюкозанинг даражаси< 50 ёки >400 мг/дл.\nАКТИЛИЗЕ® 18 ёшгача бўлган болалар ва ўсмирларда қўлланмайди.\nАКТИЛИЗЕ® 80 ёшдан ошган катта пациентларда бош мияни ўткир инфарктини даволаш учун қўлланмайди.\nАКТИЛИЗЕ®ни одатда ўткир миокард инфарктида қўлланадиган бошқа дори препаратлари билан ўзаро таъсирини ўрганиш бўйича махсус тадқиқотлар ўтказилмаган.\nАКТИЛИЗЕ® билан даволашни бошлашдан олдин, даволаш вақтида ёки ундан кейин, қон ивишига таъсир қилувчи ёки тромбоцитлар фаолиятини ўзгартирувчи дори воситаларини қўллаш қон кетиш хавфини ошириши мумкин.\nААФ ингибиторларини бир вақтда қўлланиши анафилактоид реакцияларнинг хавфини ошириши мумкин. Анафилактоид реакцияларнинг таърифланган таҳлилини маълумотларига мувофиқ, улар кўпроқ ААФ ингибиторларини қабул қилган пациентларда кузатилган. Гликопротеин IIb/IIIa антогонистларини бир вақтда қўллаш қон кетиш хавфини оширади.\nЎткир миокард инфаркти ва ўпка артериясининг ўткир эмболияси ёки бош мияни ўткир инфарктини даволашда қуйидаги эҳтиёткорлик чораларига амал қилиш керак:\nАКТИЛИЗЕ® билан даволашни тромболитик даволашни ўтказиш тажрибасига эга ва у қўлланганида назорат қилиш имкониятига эга бўлган шифокор ўтказиши лозим. АКТИЛИЗЕ® ни ишлатганда бошқа тромболитик препаратлар билан бўлгани каби, тассарруфида стандарт реанимацион жиҳозлар ва тегишли дори воситаларига эга бўлиш тавсия қилинади.\nАКТИЛИЗЕ® билан даволашнинг энг кўп учрайдиган асорати қон кетишидир. Гепаринни бир вақтда қўллаш қон кетишини юз беришига олиб келиши мумкин. АКТИЛИЗЕ® фибринни эритиши туфайли, яқинда пункция қилинган жойлардан қон кетиши пайдо бўлиши мумкин. Шунинг учун тромболитик даволаш қон кетиши мумкин бўлган жойларни (шу жумладан катетерни киритиш жойлари, артериал ва веноз пункциялар, кесилган ва инъекция қилинган жойлар) синчиклаб кузатишни талаб қилади. АКТИЛИЗЕ® билан даволаш вақтида қаттиқ катетерларни ишлатиш, вена ичига инъекциялар ва асосланмаган муолажалардан сақланиш керак.\nОғир қон кетиши юз берган, айниқса бош мия ичига қон қуйилиши ҳолида, фибринолитик даволаш, шунингдек гепаринни қўллаш дарҳол тўхтатилиши лозим. Агар қон кетиши бошланишидан олдин 4 соат давомида гепарин қўлланган бўлса, протаминни ишлатиш мақсадга мувофиқлиги масаласини кўриб чиқиш лозим. Кам ҳолларда, юқорида кўрсатилган консерватив чора-тадбирлар самарасиз бўлса ва қон кетиши давом этса, қон препаратларини қўллаш кўрсатилган.\nКриопреципитатни, қоннинг янги музлатилган плазмасини ва тромбоцитларни трансфузион юборилиши, ҳар бир юборишдан кейин такрорий аниқланадиган клиник ва лаборатория кўрсаткичларга мувофиқ буюрилиши мумкин. Криопреципитатнинг инфузиясини фибриногеннинг концентрацияси 1 г/л га етгунича ўтказган афзал. Антифибринолитик воситаларни қўллаш мумкинлигини кўриб чиқиш мумкин.\nЎткир миокард инфарктида ва ўпка артериясининг эмболиясида АКТИЛИЗЕ® ни 100 мг дан ортиқ дозада, ўткир миокард инфарктида эса – 90 мг дан ортиқ дозада қўллаш мумкин эмас, чунки бош мияга қон қуйилиш хавфи ошади.\nДаволаниш тугаганидан кейин рекомбинант одам тўқима плазминогени активаторига антителаларни турғун ҳосил бўлиши кузатилмаган. АКТИЛИЗЕ® ни такрор қўллашнинг тизимли тажрибаси йўқ. АКТИЛИЗЕ® ни юборилиши чақирган анафилактоид реакциялар кўп кузатилмайди, алтеплазага, гентамицинга (қолдиқ қисми, ишлаб чиқарилишида ишлатилади), шунингдек препаратнинг бошқа компонентларига юқори сезувчанлик билан боғлиқ бўлиши мумкин. АКТИЛИЗЕ® лиофилизация қилинган кукун сақловчи шиша флакон учун тиқин, аллергик реакцияларни чақириши мумкин бўлган табиий каучук (латекс ҳосиласи) ни сақлайди.\nАнафилактоид реакция ривожланган ҳолда, инфузияни тўхтатиш ва тегишли даволашни буюриш керак.\nКекса пациентларда бош мия ичига қон қуйилишлари хавфи юқори, шунинг учун бундай пациентлар учун хавф/фойда нисбатини баҳолашни синчков ўтказиш лозим.\nАКТИЛИЗЕ® ни болаларда ва ўсмирларда қўллаш тажрибаси чекланган.\nААФ ингибиторларини бир вақтда қабул қилаётган пациентларнинг ҳолатини назорат қилиш тавсия қилинади («Ножўя таъсирлари» бўлимига қаранг). Бошқа тромболитик воситалар каби, АКТИЛИЗЕ® ни қуйидаги ҳолларда қон кетишининг потенциал хавфи ва кутилаётган фойда синчиклаб баҳолагандан кейин қўллаш керак:\nяқинда қилинган мушак ичига инъекция ёки биопсия, компрессия бўлмайдиган қон томирларни пункцияси, реанимацияда юракни массаж қилиш каби енгил жароҳатлар;\nқўллаш мумкин бўлмаган ҳолатлар сифатида кўрсатилмаган қон қуйилишларини юқори хавфи билан характерланувчи ҳолатлар.\nПерорал антикоагулянтлар билан даволанаётган пациентлар\nАгар дозалаш тартибини ёки антикоагулянтларни охирги марта қабул қилингандан кейинги вақтда қон ивиши тизимига клиник аҳамиятли таъсир кўрсатмайдиган дори воситаларини антикоагулянт фаоллигига мувофиқ тестлар ёрдамида антикоагулянтлар билан даволанишнинг қолдиқ самарадорлигини тасдиқлаш имконини бермаса АКТИЛИЗЕ® ни қўллашни кўриб чиқиш мумкин (масалан, ҲНМ 1,3 К витамини антагонистлари ёки бошқа перорал антикоагулянтлар учун мувофиқ тестлар нормани юқори чегарасида бўлади).\nЎткир миокард инфаркти ва ўткир ўпка эмболиясини даволашда қуйидагиларни қўшимча ҳисобга олиш лозим:\nсистолик артериал босим >160 мм сим. уст.; бўлган пациентлар учун кутиладиган терапевтик фойда ва мумкин бўлган хавфни синчиклаб баҳолаш лозим;\nгликопротеин IIb/IIIa антагонистларини ёндош қўлланиши қон кетиш хавфини оширади.\nЎткир миокард инфарктини даволашда қуйидагиларни қўшимча равишда ҳисобга олиш лозим:\nДаволашни жадал неврологик ёрдам кўрсатиш бўйича кўникмаларга ва тажрибага эга бўлган тажрибали шифокор ўтказиши керак. АКТИЛИЗЕ® юбориладиган бош мияни ўткир инфаркти бўлган пациентлар бошқа кўрсатмалар билан солиштирилганда бош мия ичига қон қуйилишларни юқори хавфига дучор бўлиши мумкин, чунки қон кетиши асосан инфаркт шикастланиш жойида пайдо бўлади. Бу хусусан қуйидаги ҳолатларга тааллуқли:\n“Қўллаш мумкин бўлмаган ҳолатлар“ бўлимида кўрсатилган ҳамма ҳолатлар ва қон қуйилишини юқори хавфи бўлган ҳамма ҳолатлар;\nцеребрал қон томирларни унчалик катта бўлмаган симптомсиз аневризмаси;\nбош мия инфаркти симптомларини ривожланиши бошлангандан кейин даволаш кеч бошланганида клиник фойда камаяди, бош мия ичига қон қуйилишларини хавфи ва летал якун даволаш эрта бошланган пациентлар билан солиштирилганда ошади.\nШунинг учун АКТИЛИЗЕ® ни қўллашни орқага суриш мумкин эмас:\nацетилсалицил кислотасини олдиндан қабул қилган пациентлар бош мия ичига қон қуйилишини пайдо бўлишини катта хавфига дучор бўлиши, айниқса АКТИЛИЗЕ® ни юбориш кеч бошланганда;\n80 ёшдан катта пациентларда бош мия ичига қон қуйилишлари хавфи юқори, даволашдан бўлган чин фойда ёш пациентлар билан бўлган билан солиштирилганда кам. Шунинг учун АКТИЛИЗЕ® ни қўллашни ва пациентни индивидуал ўзига хосликларини ҳисобга олган ҳолда синчков кўриб чиқиш керак.\nДаволашни симптомлар пайдо бўлганидан кейин 4,5 соатдан кечикмасдан қуйидаги омиллар билан боғлиқ бўлган фойда/хавфни нохуш нисбатлари натижасида бошлаш лозим:\nдаволаш натижаларини самарадорлиги вақт ўтиши билан камаяди;\nилгари ацетилсалицил кислотаси қўлланиб даволанган пациентларда ўлим даражаси ошади;\nсимптомлар билан кечувчи бош мия ичига қон қуйилишини хавфи юқори.\nДаволаниш вақтида ва у тугаганидан кейин 24 соат давомида артериал босимни (АБ) назорат қилиш лозим. Систолик АД >180 мм сим. уст. ёки диастолик АД >105 мм сим. уст. га ошганида антигипертензив препаратларни вена ичига юбориш тавсия қилинади.\nДаволовчи самара илгари бош мия инфарктини ўтказган пациентларда ёки назорат қилиб бўлмайдиган қандли диабети бўлганида пасаяди. Бундай пациентларда фойда/хавф нисбати, гарчи ижобий бўлиб қолсада, унчалик ижобий ҳисобланмайди.\nБош мияни енгил инфаркти бўлган пациентларда хавф кутилаётган фойдадан устун бўлади, шунинг учун АКТИЛИЗЕ® ни қўллаш тавсия қилинмайди.\nБош мияни жуда оғир инфаркти бўлган пациентларда бош мия ички қон қуйилиши ва ўлим хавфи ошган бўлади, бундай ҳолларда АКТИЛИЗЕ® ни қўллаш мумкин эмас.\nБош мияни катта инфаркти бўлган пациентларда салбий якун, шу жумладан яққол бош мия ички қон қуйилиши ва ўлимнинг юқори хавфи аниқланади. Бундай ҳолларда даволашни ўтказишдан кутиладиган хавф ва фойдани синчковлик билан чамалаб кўриш керак.\nБош мия инфарктида даволашнинг ижобий натижасини эҳтимоли ёш ўтгани сайин, шунингдек бош мия инфарктининг оғирлик даражаси ошгани сайин ва қонда глюкоза даражаси ошганида камаяди. Айни пайтда, лаёқатликни жиддий бузилишлари ва ўлим ёки жиддий бош мия ички қон қуйилишининг эҳтимоли даволашдан қатъий назар ошади. АКТИЛИЗЕ® ни бош мияни оғир инфаркти бўлган пациентларда (клиник маълумотлар бўйича ва/ёки визуализация текширувлари бўйича) ва қонда глюкозанинг дастлабки кўрсаткичлари <50 мг/дл ёки >400 мг/дл ни ташкил қилган ҳолларда қўллаш мумкин эмас.\nИшемияга учраган соҳанинг реперфузияси инфаркт соҳасида бош мия шишига олиб келиши мумкин. Геморрагиялар (қон кетишлари) нинг юқори хавфи туфайли, тромбоцитлар агрегациясини ингибиторларини алтеплаза ёрдамида тромболизис ўтказилганидан кейин биринчи 24 соат давомида қўллашни бошлаш мумкин эмас.\nАКТИЛИЗЕ®ни ҳомиладорлик ва эмизиш даврида қўллаш тажрибаси жуда чекланган. Ҳайвонларда ўтказилган тадқиқот натижалари репродуктив токсикликдан далолат беради. Ҳаётга бевосита хавф туғдирувчи касалликларда фойда ва потенциал хавф нисбатини чамалаб кўриш лозим. Алтеплазани кўкрак сутига ўтиш-ўтмаслиги номаълум.\nПрепарат болалар ололмайдиган жойда сақлансин ва яроқлилик муддати ўтгандан сўнг қўлланмасин!\nПрепаратнинг фибринга таъсирига нисбатан спецификликни борлигига қарамай, дозани ошириб юборилиши фибриноген ва қон ивишининг бошқа омиллари даражасини клиник ахамиятли камайишига олиб келиши мумкин. Кўпчилик ҳолларда АКТИЛИЗЕ® ни юборишни тўхтатиш ва ушбу омилларининг физиологик тикланишини кутиш етарлидир. Бироқ агар жиддий қон кетиши бошланса, янги музлатилган плазма ёки «янги» қонни инфузияси тавсия қилинади, зарурат туғилганда эса синтетик антифибринолитикларни буюриш мумкин.\n20 мг ёки 50 мг инфузия учун эритма тайёрлаш учун лиофилизат флаконларда эритувчи (20 мл ёки 50 мл стерил инъекция учун сув флаконларда) билан мажмуада ва қўллаш бўйича йўриқнома билан бирга, ўрамда №1.\n20 мг инфузия учун эритма тайёрлаш учун лиофилизат ва эритувчи (20 мл стерил инъекция учун сув флаконларда) билан бўлган ўрамига канюля киради.\nЁруғликдан ҳимояланган жойда, 250С дан юқори бўлмаган ҳароратда сақлансин. Тайёрланган эритмани совутгичда – 24 соат, 250С дан юқори бўлмаган ҳароратда эса–8 соатгача сақлаш мумкин.\nОлдинги мақолаАктивит Витамин +12.04.2018\nАктинак 10012.04.2018Кейинги мақола


Тожсимон (коронавирус) вирус ҳақида саволларга жавоблар | Sadikov.Uz\nSubmitted by Nasim Sadikov on Tue, 03/17/2020 - 16:11\n1. Тожсимон (коронавирус) вирус қандай пайдо бўлади?\n– Бу вирус юққан одамдан соғлом одамга қуйидаги ҳолатларда юқади:\n- Аксириш, йўтал ва нафас чиқариш пайтида оғиз ва бурундаги томчилар орқали;\n- Томчилар билан микробланган кишининг юзаларини ёки жисмни ушлаб, кейин ўша қўл билан кўз, бурун ёки оғизни ушлаш;\n2. Тожсимон вирусга қарши зардоб (вакцина) борми?\nҲозирча бу вирусга қарши зардоб йўқ, чунки бу янги вирус бўлиб, шу пайтгача фанга маълум эмас эди. Ҳозирги кунда вакцина ишлаб чиқиш бўйича тадқиқотлар олиб борилмоқда.\n3.Тожсимон вирусга қарши муолажа борми?\nТожсимон вирус сабабли юзага келаётган касалликка қарши бирор муайян муолажа йўқ. Лекин унинг баъзи аломатларини (симптомларини) муолажа қилиш мумкин. Шунингдек, беморга клиник муолажа қўлланилади.\n4.Тожсимон вирусни антибиотиклар билан даволаш мумкинми?\nЙўқ, антибиотиклар вирусларга қарши қўлланилмайди. Улар фақат бактериал инфекцияларга қарши фойда беради. Антибиотиклар тожсимон вирусдан сақланиш ёки даволаниш учун восита сифатида ишлатилмаслиги керак.\n185,713 | 10.05.2017


05.06.12-Мамир АЗИМОВ КУЗАТУВда – Huquqbon\nЖИЗЗАХ ВИЛОЯТ БЎЛИМИ, Мамир АЗИМОВ, ХАТлар, ҲУҚУҚБОНЛАРНИ ТАЪҚИБ ҚИЛИШ\nIyun 12, 2005 Dekabr 24, 2017 huquqbon\nАссалому-алайкум Толиб ака.\nМамиржон келиб ушбуларни айтиб кетди\n12 июнь куни соат 8:00 да «Бобожон» фермер хўжалиги иш юритувчиси, Азимов Мамиржоннинг ўғли Азимов Азизни (21 ёшда) Ҳ.Олимжон АХМ механиги Қозоқов Очил олиб кетган. Ҳ.Олимжон АХМ идорасида Жиззах вилоят ИИБ бошқармасининг кадрлар бўлими бошлиғи ўринбосари, милиция подполковниги Рустам Абулқосимов сўроқ қилган (вилоят ҳокимияти томонидан беркитилган Жиззах тумани бўйича вакили).\n– Нима учун пахта яхши яганаланмаган, қачон яганани тугатасан? – деган.\nАзизни ҳақорат қилиб тушунтириш хати ёздириб олган. Азиз олдин ёзмаган. Ёзишга мажбур қилган. Бу учрашувда Ҳ.Олимжон хўжалик раҳбари Нишонбой Турсунматов ва туман ҳокимияти вакили Қобилов Маманлар бўлган.\nБош вазирликдан Жиззах вилоятдаги гурухда Бўриев ҳам бўлган. Рустам Абулқосимов “Ерни оламан деганлар кўп. Керак бўлса бир кунда тортиб оламан”,- деган.\nКузатувда юрганимизни яқинда, яъни Жиззах туман жиноят қидирув бўлимидан Нексия 13 f 06 – 63 рақамли машина кузатиб юрибди. Ўтган хафта чоршанба куни Ҳамроқул Носиров жамоа хўжалигида яшовчи қайнонам Орифжонова Караматнинг уйига кичикроқ маракага борганимда кузатиб юрган назоратчи ИИБ бошлиғига телефон қилиб: “Шу хонадондан чиқмапти” – дегандан сўнг Ҳ.Носиров жамоа хўжалиги участка нозирлари Жабборов Абдумажид ва Ҳасанов Шуҳратни жўнатиб, “паспорний режим” деб, қайнонамнинг хонадонини безовта қила бошлади. Мен чиқиб “Нима гап?” десам “Андижон воқеаларидан сўнг бегона одамлар юрибди” деб мени шу хонадонга нега келганимни аниқлади.\nPrevious postҚАЙҚУБОД ХАТИ\nNext post05.06.14-«Матлуба-Дилдора» фермер хўжалиги, Зарбдор тумани


Қирғизлар ўзбек газига муқобил ёнилғи изламоқда\n16 октябр 2021, Тошкент вақти: 22:44\nҚирғизистон газ берилиши тўхтатиб қўйилиши айтилганидан сўнг Ўзбекистондан бўлган қарзининг бир қисмини тўлади.\nҚирғизистон парламенти ҳукумат олдига ўзбек гази қарамлигидан қутилиш, газни Россия ва Қозоғистондан сотиб олиш ҳамда мамлакат жанубида мавжуд, лекин катта заҳирага эга бўлмаган газ конларини ишга тушириш масаласини қўймоқда.\n“Қирғизгаз” очиқ ҳиссадорлик жамияти матбуот хизматининг маълум қилишича, “Ўзтрансгаз” ҳисобига ўтказиб берилган 4,8 миллион доллар Қирғизистоннинг Ўзбекистон олдидаги газ учун бўлган қарзининг 90 фоизини ташкил этади.\nЎзбекистондан бўлган қарзни тўлаш баробарида Қирғизистонда ўзбек газига муқобил ёнилғи излаш масаласи ҳам муҳокама қилинмоқда.\n12 феврал куни Қирғизистон парламенти депутатлари ўзбек газининг ўрнига Россиядан суюлтирилган газ ёки Қозоғистон газини сотиб олиш масаласини кўтаришди.\nҚирғизистон энергетика вазири Илёс Давидов айни пайтда бу масала ҳам кўриб чиқилаётганини, бироқ Ўзбекистон газидан бутунлай воз кечиш имкони йўқлигини айтди:\n- Бир неча йил олдин биз 2,5 миллард куб газ олар эдик. Бу йилда эса Ўзбекистондан фақат 200 миллион кубметр газ сотиб олиш кўзда тутилган.\nБизнинг ёнилғи-энергетика балансида табиий газдан фойдаланишни озайтириш бўйича йўналишлар бор. Бироқ яқин йилларда табиий газдан тўла бош торта олмаймиз. Негаки бунинг учун жуда катта пул керак, - деди Илёс Давидов.\nПарламентдаги социал-демократлар фракцияси раҳбари Рўза Ўтунбаева Қирғизистон газни қўшни мамлакатларга нисбатан ўта қиммат баҳода сотиб олаётганини айтди:\n- Ўша газни Қозоғистон жанубий ҳудудлари учун 84 доллардан сотиб олади. Белорус Россиядан газни 168 доллардан сотиб олади. Биз олаётган 200 миллион кубметр газ Ўзбекистон йил бўйи ундираётган 54 миллиард кубметр газнинг бир томчиси, - деди Рўза Ўтунбаева.\nҚирғизистон парламенти депутатларидан бири Алмаз Каримов газ муаммоларини бир мунча ҳал қилиш учун қирғиз ҳукумати мамлакатда мавжуд бўлган газ конларига эътибор қаратиши керак, деб ҳисоблайди:\n- Боткенга борсанглар газ бекордан чиқиб ётибди. Ўшани қарагани ҳеч ким йўқ. Нима учун ўшанга инвесторларни жалб қилиб бермайсиз? Қачонгача биз Ўзбекистондан сўраб юрамиз? Ўзимизнинг газдан фойдаланишни бошлаш керак, -деди Алмаз Каримов.\nҚирғизистон парламентида бўлиб ўтган йиғинда “Қирғизгаз” компанияси томонидан аҳолига сотилаётган газ нархини 2010 йилнинг ўрталарида 16 фоизга қиматлатилиши ҳам тилга олинди.\nАйрим депутатларга кўра, аҳоли газнинг ҳозирги нархидан ҳам норози бўлмоқда. Агарда унинг нархи яна қимматласа, аҳоли орасида катта норозилик юзага келиши мумкин.\nПарламент депутатлари, шунингдек, қишнинг совуқ кунларида одамларни газсиз қолишига сабабчи бўлган “Қирғизгаз” раҳбарларига нисбатан тегишли чоралар кўрилиши кераклигини ҳам айтишди.\nЭслатиб ўтамиз, ўтган ҳафта сўнггида Ўзбекистон қарз тўланишини талаб қилиб Қирғизистонга газ беришни 50 фоизга камайтирган. 11 феврал куни эса, “Ўзтрансгаз” агарда қарз тўланмаса Тошкент вақти билан соат 17.00дан бошлаб газ берилиши бутунлай тўхтатилиши тўғрисида телеграмма жўнатган.\nҚирғиз расмийларинг Ўзбекистон билан олиб борилган музокаралари натижасида Қирғизистон қарзни яқин 2-3 кун ичида тўлашга ваъда берган ва газ ўчирилмаган.


Ўзбекистон—Қозоғистон ҳамкорликдаги ўқуви бошланди\nҲарбий 3 ноябр 2021 405\nҚозоғистон Республикасида «Қалқон-2021» ўзбек-қозоқ ўқувлари бошланди.\nЖамбул вилоятининг «Гвардейский» ўқув маркази ҳамда «Матибулоқ» дала ўқув майдонида ўтказилиши режалаштирилган машғулотларнинг очилиш маросими бўлиб ўтди. Шундан сўнг иштирокчиларга қурол-аслаҳалар бириктирилиб, барча ҳарбий хизматчилар ҳудуддаги шарт-шароитлар билан таништирилди.\nУшбу ўқув машғулотлари ҳарбий ҳамкорлик соҳасини ривожлантириш ва жанговар биродарликни мустаҳкамлашга хизмат қилиши билан аҳамиятлидир. Таъкидлаш керакки, «Қалқон-2021» ўзбек-қозоқ ўқувлари дастлаб 2019 йилда юртимизда ўтказилиб, ҳарбий ҳамкорликка мустаҳкам асос қўйилган эди.\nБошқарув органлари жипслигини таъминлаш, бўлинмаларнинг гуруҳ таркибида ва шахсий билим, кўникмаларини такомиллаштиришга хизмат қиладиган ўқув машғулотлари ҳафта охирига қадар давом этади, деб хабар беради Мудофаа вазирлиги матбуот хизмати.\n# Қозоғистон # Мудофаа вазирлиги


Журнал "Экономический Вестник Узбекистана" » (O´zbek) Таълим тизимида янги лойиҳа\nГлавная | Архив статей | (O´zbek) Таълим тизимида янги лойиҳа\n(O´zbek) Таълим тизимида янги лойиҳа\nCўнгги йилларда республикамизда миллий иқтисодиётнинг стратегик тармоқларидан бири бўлмиш туризмни янада ривожлантириш, соҳада янги иш ўринлари яратиш, минтақаларни ижтимоий-иқтисодий жиҳатдан жадал тараққий эттириш, мамлакат нуфузи ва инвестициявий жозибадорлигини оширишдек долзарб вазифаларни ҳал этишга йўналтирилган изчил сиёсат амалга оширилмоқда. Натижада юртимизга келаётган сайёҳлар сони кескин кўпаймоқда, шунга монанд равишда туристик хизматларга талаб ортиб, тизимда профессионал кадрларга эҳтиёж кучаймоқда.\nБироқ таҳлиллар туризм соҳаси ходимларининг касбий маҳоратлари ва билим-малакалари давр талаблари даражасида эмаслигини, меҳмонхоналар, кемпинглар ҳамда хизмат кўрсатувчи ходимлар танқислигини, транспорт инфратузилмаси такомиллашмаганини, қизиқарли креатив маршрутлар камлигини кўрсатмоқда. Бу янглиғ қатор муаммоларнинг юзага чиқиши мамлакатимиз тўсатдан авж олган туристик бумга тайёр эмаслигини англатади. Шу боис соҳадаги хато-камчиликларни бартараф этиш юзасидан кўплаб таклиф-тавсиялар ва ташаббуслар илгари сурилди. Ҳукуматимиз эса қисқа муддатларда хорижий ва маҳаллий туристлар билан ўзаро ҳамкорликнинг жамики босқичларида гидлардан тортиб меҳмонхона ва ресторан сервиси ходимларигача – барчасини тайёрлаш, қайта тайёрлаш ҳамда малакасини ошириш тизими янгиланишини ва такомиллаштирилишини устувор вазифаларидан бири сифатида белгилади.\nАлбатта, бизнинг туристик таклифлар Европа мувофиқлик даражасига эришиши учун туриндустрияни, хусусан, туристик таълим тизимини ривожлантириш борасидаги хорижий тажрибага мурожаат этиш зарур эди. Бу йўналишга Ўзбекистоннинг Франциядаги элчихонаси биринчилар қатори хайрихоҳлик билдирди. Эндиликда у француз амалий тажрибасини ўрганиш, махсус фанлар ҳамда амалий машғулотларни кўпайтириб, сифатини яхшилайдиган, талаб-эҳтиёжларга тўлиқ жавоб берадиган янги таълим стандартларини жорий этиш бўйича комплекс ишларни амалга ошираяпти. Асосий эътиборни туристик индустрия мутахассисларини манзилли тайёрлаш учун Ўзбекистонда Франция университетлари филиалларини очишга қаратмоқда.\nМамлакатимиз дипломатик ваколатхонаси Франциянинг Vatel туризм ва меҳмоннавозлик менежменти бизнес-мактаби билан алоқалар ўрнатиш бўйича диққатга молик ишларга қўл урди. Албатта, Vatel тасодифан танланмади. Бу муассаса Францияда ёшларни меҳмонхона ва туристик бизнес учун ўқитиш соҳасидаги энг намунали ва етакчи олий ўқув юртларидан ҳисобланади. У 1981 йилда ташкил этилган, асосан халқаро меҳмоннавозлик ва туризм соҳасига етакчи менежерлар ва раҳбарлар тайёрлаб бериш билан шуғулланади. Бугунги кунда 35 та мамлакатда, жумладан, Брюссель, Сингапур, Истамбул, Куала-Лумпур, Лос-Анжелес, Москва, Мадрид, Париж каби энг йирик шаҳарларда унинг 59 та филиали бор. Битирувчиларининг жами сони эса 35 минг нафардан зиёд.\nVatel таълим тизимини пухта ўрганиш ҳамда уни Ўзбекистонда қўллаш имкониятлари билан танишиш мақсадида элчихонамиз ва Бухоро вилояти ҳокимлиги вакиллари жорий йилнинг апрель-июль ойларида ушбу олий ўқув юрти мутасаддилари билан бир неча бор музокаралар ўтказишди. Институт Президенти А.Себбаннинг таъкидлашича, Ўзбекистондаги кенг кўламли ислоҳотлар туфайли бу ерга ташриф буюрувчи сайёҳлар сони жадал ўсмоқда. Шунга биноан, мамлакатимиз кўп маданиятли контекстда ишлашдан ташқари меҳмонхона ва ресторан бизнеси соҳасидаги кўп миллатли мутахассислар жамоасига раҳбарлик қилувчи ўрта ва юқори бўғин кадрларига ҳам эҳтиёж сезмоқда.\nЛион шаҳрида Бухоро Давлат университети ва Vatel бизнес-мактаби ўртасида бўлган музокаралар ниҳоясида Франция ўқув муассасасининг франшиза битимига асосан Бухоро Давлат университети қошида қўшма таълим дастурини очишга оид ҳужжат имзоланди. Бу дастур халқаро бакалавр ва магистратура даражасини беришни, шунингдек, хорижий филиалларнинг 2-босқич талабаларини бир ўқув йили мобайнида Vatelнинг дунёдаги 59 та мактабидан исталган бирида таҳсил олиш имконини берувчи Marco Polo дастури бўйича ўқитишни, жаҳондаги меҳмоннавозлик соҳаси мактабларининг ягона тармоғига киритишни, Ўзбекистон ва Марказий Осиё мамлакатлари бўйича ҳудудий ўзига хосликни назарда тутади.\nМаълумки, айни кезлар Бухоро вилоятида юзга яқин меҳмонхона, маданий-соғломлаштириш ва бошқа туристик инфратузилма объектлари қурилмоқда. Қолаверса, «Қадимий Бухоро» туристик зонаси ташкил этилмоқда, умумий овқатланиш тизимини такомиллаштириш ва сайёҳларнинг кечки бўш вақтларини мароқли ўтказиш учун зарур шароитлар яратиш чоралари кўрилмоқда. Шуларнинг самараси ўлароқ, 2019–2021 йилларда туристик хизматлар ҳажмини 2,1 мартага, сайёҳлар сонини 1,9 бараварга ошириш режалаштирилган.\nТошкент ва Самарқанд шаҳарларида туризм бўйича халқаро даражадаги кадрлар тайёрлайдиган институтлар мавжуд. Аммо туристлар энг кўп келадиган яна бир муқаддас зиёратгоҳимиз – қўҳна Бухорода бундай таълим маскани йўқ эди. Бинобарин, бу ерда Vatelнинг очилиши нафақат шу минтақанинг, балки бутун мамлакатимиз туристик тармоғининг барча бизнес-йўналишларини юқори малакали кадрлар билан таъминлаш ишларини анча тезлаштириб, муаммолар ечимига комплекс ёндашиш имконини беради.\nБизнинг Бухоро Давлат университети ректори Обиджон Ҳамидов билан суҳбатимиз туристик таълим соҳасида Vatel ҳамкорлигида амалга оширилаётган ушбу лойиҳа ҳақида бўлди.\n– Обиджон Ҳафизович, Vatel институтига ташриф чоғи олган таассуротларингизни биз билан баҳам кўрсангиз.\n– Очиғи ижобий таассуротларга эга бўлдим. Vatel Франциянинг Париж, Лион, Ним ва Бордо шаҳарларида халқаро тоифадаги бизнес-мактабларга эга. Биз Лион ва Нимдаги марказларда бўлдик. Нимда жойлашган ўқув маркази машғулот базаси сифатида фойдаланиладиган 4 юлдузли меҳмонхонани ўз ичига олувчи, Европадаги энг йирик ўқув мажмуаси саналади. Биз ҳам ана шу даражага етишга ҳаракат қиламиз ва Лиондаги бош институт билан доимий алоқада бўлиб, маслаҳатлашиб турамиз.\n– Нима учун айнан Vatel билан ҳамкорлик ўрнатишга қарор қилинди ва лойиҳа қачон ишга тушади?


Тожикистон ҳукумати “Тожикистон темир йўллари” давлат корхонасига «Оқсарой» ўтиш пунктида қолиб кетган барча мигрантларни мамлакатга бепул олиб келиш борасида кўрсатма берди. Ой бошида Тожикистоннинг 200га яқин фуқароси Москвадан Душанбе ва Хўжандга кетаётган учта поезддан туширилди.\nТожикистоннинг РФдаги элчихонасининг 9 ноябр куни маълум қилишича, айни дамда Оқсаройда 130 нафар тожик мигранти бор. Астрахан вилоятининг Красноярск туман суди Тожикистоннинг 60дан ортиқ фуқаросини Россиядан чиқариб юбориш борасида қарор қабул қилди. Уларга “РФдан чиқиш ва РФга кириш тартиби тўғрисида”ги қонунга асосан яқин уч йил мобайнида Россияга кириш тақиқланди. «Оқсарой» пунктида қолиб кетган бошқа мигрантлар ҳам суд қарорини кутмоқда.\n«Бизнинг элчихона РФ ТИВга нота юборди, унда Астрахан вилоятида юз берган воқеадан ташвишга тушиш билдирилган», - дейди Тожикистоннинг РФдаги элчихонаси матбуот котиби Сарвар Бахти.\nМаълум бўлишича,Тожикистоннинг кўплаб фуқароларининг поездан тушириб қолинишига уларнинг ёнларида ватанларига қайтишда бериладиган шахсини тасдиқловчи вақтинчалик гувоҳнома бор эди. Бу каби гувоҳномалар хориждагиТожикистон элчихонаси ва консулхонаси томонидан – паспорти йўқотилган фуқароларга 60 кун муддатга берилади ваватанга қайтиш хуқуқини беради. Чегарачилар расмий регистрация ва патенти бўлмаган Тожикистон фуқароларининг Россиядан чиқиб кетишига йўл қўймади.


МАВСУМ МУНОСАБАТИ БИЛАН ТОЗАЛИК ИШЛАРИНИ ҲАР ҚАЧОНГИДАН КЎПРОҚ АМАЛГА ОШИРИЛИШИ БЕЛГИЛАБ ОЛИНДИ » Навоий шахар хокимлиги расмий сайти » Официальный сайт хокимията г.Навои » Official site of Municipality of the city Navoi\nНавоий шахар хокимлиги расмий сайти » Navoiy shahri » МАВСУМ МУНОСАБАТИ БИЛАН ТОЗАЛИК ИШЛАРИНИ ҲАР ҚАЧОНГИДАН КЎПРОҚ АМАЛГА ОШИРИЛИШИ БЕЛГИЛАБ ОЛИНДИ\nМАВСУМ МУНОСАБАТИ БИЛАН ТОЗАЛИК ИШЛАРИНИ ҲАР ҚАЧОНГИДАН КЎПРОҚ АМАЛГА ОШИРИЛИШИ БЕЛГИЛАБ ОЛИНДИ\n05-10-2020 12:57 Navoiy shahri, Yangiliklar\nИжтимоий тармоқларда Навоий шаҳрининг Нурафшон кўчасида айрим чиқинди тўпланадиган бурчакларнинг талабга жавоб бермаслиги, баргихазон, чиқиндиларнинг ёқиб юборилиши сингари муаммоларни ўзида ифода этган хабар тарқалди.\nМазкур ҳолат Навоий шаҳар ҳокимлиги назорати остида шаҳар Ободонлаштириш бошқармаси масъуллари томонидан атрофлича ўрганилиб, муаммо ўрнатилган тартибда бартараф этилди.\nАйни пайтда куз мавсуми бошланганлиги муносабати билан дарахтлар барги тўкилиши табиий ҳолат. Бу эса ўз навбатида доимий тозалик ва озодаликни талаб этади.\nШу боис, Ободонлаштириш бошқармасининг тозалик посбонлари бириктирилган ҳудудларида озодалик ишларини ҳар қачонгидан кўпроқ амалга оширишлари белгилаб олинган.\nЧиқиндиларни ёқиб юборилишининг олдини олиш эса Навоий шаҳар Экология ва атроф-муҳитни муҳофаза қилиш бўлими мутасаддиларининг доимий диққат-эътиборида. Бундай ҳолатлар содир этилганда бўлим томонидан тегишли тартибда қонуний чора кўриш ишлари ҳам тизимли амалга оширилмоқда.\nРАСМИЙ АХБОРОТ: МУАММОНИ БАРТАРАФ ЭТИШ ЧОРАЛАРИ КЎРИЛДИ


Фатҳулла Масъудов: Имом Бухорий образини ижро этиш орзуйим\nАллоҳ таоло Ўз каломи Қуръони каримнинг Анкабут сураси, 57 оятида шундай марҳамат қилади:\n“Ҳар бир жон ўлим (аччиғи)ни тотувчидир”.\nЎлим ҳар кимнинг бошида бор. Аммо, уламолар яхши, солиҳ инсонларнинг узоқ умр кўриши жамият учун манфаатлидир деганлар.\nЎзгалар ғами учун қайғуриб яшаган, ҳуснихулқ соҳиби, маърифат ва маънавият тарғиботчиларидан бири, маданият соҳасида кўп йиллар самарали хизмат қилган Ўзбек Миллий академик драма театри раҳбари, халқ эътиборига тушган инсон Фатҳулла Маъсудов вафот этди.\nАллоҳ таоло марҳумни Ўз мағфиратига олсин!\nЯқинлари Фатҳулла Маъсудовни ўзгача таъсирот билан ёдга олмоқда. Бу инсон Расулуллоҳ соллаллоҳу алайҳи васалламга, динга, уламоларга ва маърифатга муҳаббатли бўлганлигини эътироф этадилар.\n"Имом Бухорий ва Имом Термизийга бўлган юксак ҳурмати ва ўзгача ғойибона меҳри бор эди. Шунданми, ундаги одоб, ўзгаларга бўлган илиқ табассум ва гўзал муносабат, айниқса гўзал аҳлоқи жуда кўпчиликни ҳавасини келтирарди. Одамларга қўлдан келганча холис, самимий яхшиликлар қиларди, фарз ва суннатларга мустаҳкам бўлишга интиларди", дейди дўстларидан бири.\nШу йилнинг февраль ойи бошида аждодлар меросига бағишланган қисқа метражли филм суратга олишни бошладик. Тарихий қаҳрамонлар образлари учун мос либослар ва реквизитлар керак бўлди. Бир нечта жойларга мурожаат қилдик... Афсуски натижа бўлмади. Миллий театр телефон рақамларини топиб қўнғироқ қилдик ва ходимлар директор Фатҳулла акадан рухсат олиш кераклигини айтиб уяли телефон номерларини берди.\nҚўнғироқ қилдик, Фатҳулла ака эса одоб ва чиройли муомала билан “қўлимдан келганча холис хизмат қилишга тайёрман, эртага театрга келинг”, деб жавоб бердилар. Очиғи машҳур инсон мухлислари кўп санъаткордан бундай чиройли муносабат ва муомалани кутмаганлигим сабаб бироз ҳайратга тушдим...\nЭртасига театрга бордик, бизни дарвозаданоқ илиқ кутиб олишди ва Ахрор исмли Фатҳулла аканинг ёрдамчиси нима лозим бўлса ҳаммасини имкон қадар тайёр қилиб беришини айтди: “Фатҳулла ака менга қаттиқ тайинлаганлар, мен хизматингиздаман” деди.\nЎзимизга керакли нарсалар, либослар ва реквизитларнинг рўйхатини бердик. Ишни гримёр (юзни тарихий шахсга хос қилиб безайдиган шахс) хонасидан бошладик. Пардозчи грим, салла-соқоллар ва хизмат ҳаққи қиммат туришини таъкидлади. Шу пайт Ахрор ака Фатҳулла акага қўнғироқ қилди ва Фатҳулла ака телефон орқали пардозчиларга биз учун хизматилар бепул эканлигини тушунтириб сўзи охирида: Саидаброржон дин ва маърифат учун қўлимдан келганча холис хизматдаман, агар биздан топилмаса бошқа жойдан бўлса ҳам топиб бераман, ҳаққимизга дуода бўлсаларингиз бўлди. Аллоҳ бизларни йўлидан адаштирмасин, мағфират қилсин” – дея таъкидлаб ўтди.\n5 кун мобайнида ҳар куни театрга бориб грим қилдирдик ва либосларни олдик, ҳамма биз учун холис хизматда. Кунларнинг бирида Фатҳулла ака қўнғироқ қилиб камчиликлар йўқми дея сўраб қолди. Мен ҳаммаси жойида раҳмат дедим. Имом Бухорий ролини ким ўйнаяпти деб сўраб қолдилар, Институт талабаларидан бири дедим. “Агар имкони бўлса шу образни мен ижро этсам, бир умрлик орзуларимдан бири эди” деди. Биз рози бўлдик. Аммо, тақдир экан Фатҳулла ака вилоятларга сафарга кетадиган бўлиб қолди ва қўнғироқ қилиб узр сўради.\nТасвирга олиш якунланганидан сўнг Фатҳулла акага миннатдорлик билдириб ёрдамлари учун Қуръони карим ва ҳадис китобини совға қилдик. Жуда ҳам хурсанд бўлиб кетдилар. Ўша онда уларнинг сўнги марта менга айтган гаплари ҳали ҳам қулоғимда чалиниб туради:\n“Биз ким бўлишимиздан, қайси касб эгаси эканлигимиздан, мавқе ва бой-камбағаллигимиздан қатъий назар Аллоҳникимиз ва бир кун албатта Аллоҳнинг Ўзига қайтамиз. Шу фикрни онгимиз ва қалбимизга сингдириб унга амал қилиб яшашни ва уни халқимизга ҳам етказиб беришни ўзимга фарз ва қарз деб биламан”.\nАллоҳ таоло марҳумнинг қилган яхши амалларини ўзига ҳамроҳ қилиб, Ўз жаннатидан жой ато этсин! Фарзандлари ва аҳлига сабру жамил берсин!\nДругие материалы в этой категории: « Узоқ умр, кенг ризқ гарови\t“Экстремистик ғояларни инкор қилишда шаръий далиллар” (биринчи қисм) »


Хорижлик экспертлар: «Ўзбекистон фаол ва ташаббускор ташқи сиёсат юритмоқда» - Халқ сўзи\nХорижлик экспертлар: «Ўзбекистон фаол ва ташаббускор ташқи сиёсат юритмоқда»\n10:26 03 Май 2018 Сиёсат\nМамлакатимиз томонидан ташқи сиёсат борасида амалга оширилаётган жадал чора-тадбирлар Марказий Осиё ва унинг ташқарисида мутлақо янги геосиёсий муҳитни шакллантирмоқда. Таниқли экспертлар билдираётган фикр-мулоҳазалардан ҳам буни англаш мумкин.\nХусусан, Жаҳон сиёсатини ўрганиш институти (АҚШ) мутахассиси Николас Трикеттнинг фикрича, сўнгги вақтда Ўзбекистон халқаро муносабатларнинг фаол ҳамда ташаббускор субъекти, минтақа келажагига нисбатан узоқ муддатли ёндашувга эга давлат сифатида ўзини намоён қилмоқда.\n“Ўзбек дипломатияси ташлаётган жадал қадамлар қисқа муддатда муҳим натижаларга эришишга имкон бериб, улар нафақат мамлакатнинг ўзи, балки бутун Марказий Осиё учун ҳам долзарб аҳамият касб этади”, деб ҳисоблайди америкалик таҳлилчи. Қўшнилар билан ҳамкорликни мустаҳкамлаш билан бирга, расмий Тошкент йирик давлатлар билан муносабатларда ҳам салмоқли ютуқларга эришаяпти. Буларнинг барчаси республика атрофида унинг изчил ички ривожланиши учун зарур бўлган мақбул ташқи сиёсий муҳитни яратаётир.\nЎз навбатида, Стратегик маданият жамғармаси эксперти Андрей Уваров шу йил Остонада Марказий Осиё давлатлари раҳбарларининг биринчи маслаҳатлашув учрашуви бўлиб ўтганини эсга олди.\nМутахассис мазкур учрашув Ўзбекистон Президенти Шавкат Мирзиёев ташаббуси билан ташкил қилиниб, у минтақа мамлакатлари томонидан қўллаб-қувватланганини таъкидлайди. Март ойининг ўзида Тошкентда Афғонистон бўйича юқори даражадаги йирик халқаро конференция ўтказилди.\n— Яқинда Туркманистон Президенти Гурбангули Бердимуҳамедов Ўзбекистонга давлат ташрифи билан келди, — дейди А. Уваров. — Умуман, ўзбек дипломатиясининг таъсири Марказий Осиёдан ташқарига ҳам “тарқалмоқда” ва республиканинг халқаро обрў-эътибори ортишига хизмат қилаётир.\nТожикистонлик сиёсатшунос Хурсанд Хуррамовнинг таъкидлашича, Ўзбекистоннинг қўшни давлатлар билан алоқаларидаги тараққиёт, энг аввало, ушбу мамлакатлар фуқаролари учун муҳим аҳамиятга эгадир.\nЗеро, давлатлараро муносабатлар яхшиланишининг натижаси ўлароқ, чегаралар очилмоқда, виза тартиби осонлашиб, савдо-сотиқ учун тўсиқлар бартараф этилаётир. Бу халқларимизга бир-бирини кўпроқ бориб кўришга имкон бериб, товарлар ва хизматларнинг ўзаро ҳаракати жадаллашишига хизмат қилади.


Андрей Фёдоров: "Кутганимдек қизиқарли ўйин бўлди" / CHAMPIONAT.asia\nСуперлиганинг 19-тури доирасида "Бунёдкор"га қарши кечган баҳсдан кейин ўтказилган матбуот анжуманида "Локомотив"да бош мураббий вазифасини бажараётган Андрей Фёдоров иштирок этди.\n- Ўйин олдидан шундай қизиқарли баҳс бўлишини кутгандим. Ўзбекистонда неча йиллардан буён фаолият олиб бораётган бўлсам, "Бунёдкор" ва "Локомотив" жамоаларининг ўзаро ўйинлари ҳар доим шундай руҳда ўтиб келган. Бунда майдон, учрашув ўтказилиш жойининг фарқи йўқ. Барчаси ажойиб тарзда кечади. Бу клублар бир неча йиллардан буён ҳужумкор ўйин кўрсатиб келишмоқда. Гол уриш учун вазиятлар анчагина бўлди. Шунчаки, кўпроқ гол урган жамоа ғолибликка эришди. Мухлисларга ёқадиган ўйин кўрсатгани учун жамоаларга раҳмат айтаман.\nАнзур Исмоилов: "Бугун иккита ажойиб жамоа ўзаро тўқнаш келди. Томонлар анчагина кучли ўйин кўрсата олди. Менимча, ғалабада маҳоратнинг ўрни билинди. "Бунёдкор" ёш ва кучли футболчилардан тузилган ажойиб жамоа.\nБиринчи бўлим якунида тўп дарвоза чизиғини тўлиқ кесиб ўтди. Гол бор эди. Ҳеч кимга эътироз йўқ".


Президент Каримов ғояси бўлган намунавий уйлар билан боғлиқ муаммолар ҳақида Озодлик биринчи марта хабар қилаётгани йўқ.\nСамарқанд вилояти Иштихон туманида қурилаётган намунавий уйлар вақтида битирилиб, эгаларига топширилмаяпти. Шунга қарамай уй эгалари банкдан олган қарзлари устама фоиз ҳақини тўлашга мажбурланмоқда. Бу муаммо билан Озодликка мурожаат қилган иштихонлик намунавий уй эгаларидан бирининг айтишича, шартнома бўйича мажбурияти бўлган Қишлоқ Қурилиш банки ҳам, Қишлоқ қурилиш инвест ширкати ҳам муаммони ҳал қилиш истагини билдираётгани йўқ. Уй эгаси номидан бу ташкилотларга мурожаат қилган Озодлик уй эгаларига нисбатан бор онанга, бор отанга қабилида муносабат бўлаётганига гувоҳ бўлди.\nСамарқанд вилояти Иштихон тумани Митан қўрғонида қурилаётган намунавий уйлар ўтган йилнинг сентябрида тугатилиб, эгаларига топширилиши керак эди, дейди Озодликка шахси сир қолиши шарти билан гапирган иштихонлик.\nУнинг айтишича, 140 миллион сўм турадиган уйнинг пули Қишлоқ қурилиш инвест ширкати билан тузилган шартнома бўйича давлатга қаршли бу ташкилотга ўтказиб берилган.\nУй нархининг бир қисми Қишлоқ қурилиш банкидан олинган ипотека кредити ҳисобидан қопланган. Уй вақтида қуриб битирилмаганига қарамасдан, кредитнинг устама фоиз ҳақини тўлаб бориш мажбурияти уй эгалари зиммасида сақланиб қолмоқда.\nБунда уй эгалари билан тузилган шартномага кўра, қурилиш ишлари мажбуриятини олган Қишлоқ қурилиш инвест ширкати Қишлоқ қурилиш банкининг шўъба корхонаси ҳисобланганига қарамай, намунавий деб аталаётган уйнинг вақтида қуриб битирилмагани банк томонидан инобатга олингани йўқ. Натижада уй эгалари кредит бўйича тўлаётган устама фоиз ҳақи ҳажми ҳам ошмоқда.\nОзодлик билан гаплашган уй эгасининг айтишича, у ойига 473 минг сўмдан тўлашда давом этмоқда.\nОзодлик мухбири унинг номидан Қишлоқ қурилиш банки Республика бошқармаси ҳамда Қишлоқ қурилиш инвест ширкати Самарқанд вилояти бўлими вакиллари билан гаплашди.\nБанк ипотека бўлимининг ўзини таништирмаган расмийси бу банкнинг муаммоси эмас, уй эгасиинг муаммоси, қабилида жавоб берди. Унинг айтишича, уй битадими, битмайдими, бу президент ташаббуси билан қурилган намунавий уйни сотиб олганларни устама ҳақини тўлаш мажбуриятидан озод қилмайди.\n- Кредит шартномада уйга кўчиб ўтгандан кейин фоиз тўлайди деган жойи йўқ. Сиз кредит шартнома қилган кунингиздан бошлаб¸ кредит ажратилгандан кейин фоиз тўлайверасиз. Кредит шартнома қилингандан кейин кредит шартнома ажратилади. Кредит ажратилган кундан бошланади фоиз тўланиши. Агар сизга кредит ажратилмаса¸ сизнинг уйингиз қайси маблағ ҳисобидан қурилади? Сиз тўлаган первоначалний ва кредит ҳисобидан қуриладида. Қурилишни битказмаган бўлса¸ инженеринг компанияга мурожаат қилингда.\nБунк расмийсининг яна айтишича, шартнома бўйича қурилиш учун жавобгар ташкилот банк таркибидан чиққани боис, барча эътирозлар Қишлоқ қурилиш инвест ширкатига билдирилиши лозим.\n- Қишлоққурилишбанк билан Қишлоққурилишинвест алоҳида ташкилот. Қишлоққурилишинвест сиз билан шартнома қилган уй-жойни под ключ топшириш бўйича. У алоҳида ташкилот. У Қишлоққурилишбанкнинг ичида эди олдин шўъба корхона. Ўтган йилдан бошлаб у алоҳида ташкилот ҳисобланади, деди Қишлоқ қурилиш банки ходими.\nЛекин уй эгалари билан шартнома тузилаётган пайтда Қишлоқ қурилиш инвест ширкати Қишлоқ қурилиш банкининг шўъба корхонаси бўлганку, деган саволга банк ходими жавоб бера олмади.\nОзодлик мухбири давлатга қарашли Қишлоқ қурилиш инвест ширкати Самарқанд вилояти бўлимининг Ильич Очилов исмли мутасаддиси билан ҳам гаплашди. Ильич Очилов Иштихонда уйлар вақтида битирилмаганини тан олди. Лекин бунда ўз ташкилотининг айби йўқлиги, ҳамма айб пудратчи ташкилотда эканини таъкидлади Ильич ака.\n- Тушунаяпман. Мен ҳозир ўзим қурувчига хат олиб юриб¸ прокуратурага бермоқчи бўлиб юрибман, дейди Қишлоқ қурилиш инвест вакили.\nИльич Очилов прокуратурага бериш билан таҳдид қилаётган пудратчи фирманинг Ойбек исмли мутасаддиси билан Иштихондаги намунавий уй эгасининг ўзи гаплашган. Ойбек Озодликк мурожаат қилган бу иштихонликка уйни ўзи қуриб битказишини маслаҳат қилган.\n“Ойбек, уйни ўзингиз қуриб битказинг, кейин ўзим пулини тўлаб бераман, деб айтди”, дейди шахси сир қолишини сўраган Озодлик муштарийси.\nЎзбекистон бўйлаб президент Ислом Каримов ғояси ва ташаббуси билан қурилаётган намунавий уйларга доир муаммолар ҳақида Озодлик биринчи марта хабар қилаётгани йўқ.\nЎзбекистон расмийларининг ўзлари ҳам қурилаётган намунавий уйлар сифати қониқарли эмаслигини тан олишган.\nОзодлик шунигндек, давлат дастурига кўра қурилаётган ва баъзи ҳолларда тадбиркорларга мажбурий сотилаётган уйларни қуриш харажатларининг бир қисми ўқитувчи ва шифокорлар зиммасига юкланаётгани тўғрисида ҳам хабар қилган эди.


Хурматли сайтимиз мехмони! Сиз регистрациядан ўтганингиздан сўнг киритилган хабарларга, маълумотларга ва мехмонхонамизда ўз фикрингизни билдириш имкониятига эга бўласиз. Қуйида берилган формани тўлдирганингиздан сўнг сиз кўрсатган электрон манзилга регистрациянгизни тасдиқлашингиз учун хат жўнатилади. Тасдиқ амалга оширилгандан сўнг сиз бемалол сайтимиздан тўлиқ фойдаланишингиз мумкин бўлади. УМУМИЙ ҚОИДАЛАР\nХурматли фойдаланувчи! Мазкур сайт бир гуруҳ ўзбек футбол ишқибозлари томонидан яратилган бўлиб, сиз азизларга футбол сохасида рўй бераётган энг сўнгги янгиликлар, футбол учрашувларидан шархлар, ўйинлар натижалари, қизиқарли маълумотлар, футбол статистикалари, мақолалар ва бошқа футболга оид турли хил маълумотларни етказишда хизмат қилади. Мазкур сайтнинг иштирокчиси сифатида, сайт ижодкорларининг меҳнатини ҳурмат қилган холда, сиздан қуйидаги тартиб-қоидаларга амал қилишингизни сўраймиз. Мехмонхонамизда ва форумда фикр билдираётганингизда қўпол сўзлардан фойдаланманг! Мазкур сайтнинг ҳар бир иштирокчиси, қайси фтбол жамоаси ва терма жамоага мухлислик қилишидан қатъий назар, ўзаро дўстона муносабатда бўлиши зарур!!! Сайтнинг бошқа иштирокчиларига ва уларнинг фикрларига ҳурмат билан қаранг. Меҳмонхонамиздан ва форумдан фойдаланувчилар бир-бирларининг шаънига тўғри келмайдиган, шахсият ва нафсониятига тегадиган сўзлар билан камситилиши қатъиян таъқиқланади! Сайтда регистрациядан ўтишда, ўзингизга танлаётган исмингиз бошқа инсонни (клубни) хақоратловчи сўз бўлиши қатъиян таъқиқланади. Шунингдек, танлаётган аватарингизда хам хақорат сўзлари ишлатилиши таъқиқланади.\nМехмонхонани ва форумни футболга оид бўлмаган, бўлмагур ва кераксиз фикрлар билан тулдириб ташламанг! ҳар бир фикрни бир марта киритинг. Агар сиз ўз хизмат фаолиятингизда ёки бошқа мақсадда сайт берилган маълумотлардан фойдаланмоқчи бўлсангиз, у ҳолда манба сифатида сайт номи (http://www.uff.uz) кўрсатилиши шарт. Юқорида кўрсатиб ўтилган қоидаларни бузган фойдаланувчи бир марта огохлантирилади ва ip-манзили 1 хафтага блокировка қилинади. Иккинчи марта ҳам қоида бузилганда, сайтдан фойдаланиш хуқуқидан бутунлай махрум қилинади. Регистрация вақтида mail.ru, yahoo.com, rambler.ru, gmail.com каби бепул электрон почта серверларидан фойдалансангиз, support@uff.uz манзилини "спам эмас" каби белгиланг. Эслатиб ўтамиз, меҳмонхона ва форумда билдирилган фикрлар учун, муаллифнинг ўзи масъулдир. Сайт ижодкорлари, фойдаланувчининг фикри учун жавобгар эмас!\nЛозим топилса, ўша ник эгаси билан алокага чикилади!\n2000199919981997199619951994199319921991199019891988198719861985198419831982198119801979197819771976197519741973197219711970196919681967196619651964196319621961196019591958195719561955195419531952195119501949194819471946194519441943194219411940193919381937193619351934193319321931\t№1 жамоангиз\n1 Ҳимоя саволини шунчаки тўлдирмасдан, балки ўйлаб тўлдиришингизни сўраймиз. Чунки, ёддан кўтарилган ёки йўқотилган парол фақат ўзингиз кўрсатган ҳимоя саволига ўзингиз берган жавоб мос келган тақдирдагина қайта тикланади. © "Football Media News" МЧЖ. 2008-2017.


Исроилнинг “бош оғриғи”… « Ўзбекистон Халқ Ҳаракати\nИсроилнинг “бош оғриғи”…\nПул, тахт (ҳокимият) ва жинсий айшу ишратга асосланган ҳозирги дунё тузуми ҳеч шубҳасиз яҳудийларнинг ижодидир.\n19 November 2012 - 11:41\n19 ноябрь 2012 йил\nИсроил Ёқуб алайҳиссаломнинг иккинчи исмидир. Ёқуб алайҳиссалом Исҳоқ алайҳиссаломнинг ўғлидир. Исҳоқ алайҳиссалом Иброҳим алайҳиссаломнинг ўғли ва Исмоил алайҳиссаломнинг бир отадан аммо онаси бошқа укасидир. Исмоил алайҳиссаломнинг онаси Ҳожар она, Исҳоқ алайҳиссаломнинг онаси эса Сора онадир. Аллоҳ бу инсонларнинг, уларнинг баъзилари пайғамбарлардир, барчасидан рози бўлсин. Булар ўз замонининг мўмин мусулмонлари эдилар. Аллоҳнинг Ҳақ динини (тавҳид) динини ер юзига ёйиш ва ҳоким қилиш учун курашган эдилар…\nБани Исроил Қуръонда яҳудийларга берилган исмдир, Исроилнинг (Ёқубнинг) ўғиллари, деган маънони билдиради. Бани Исроил Аллоҳ таоло ичларидан кўплаб пайғамбарлар танлаб олган бир қавмдир. Исҳоқ (ас), Юсуф (ас), Довуд (ас), Сулаймон (ас), Закариё (ас), Ийсо алайҳиссаломлар шулардандир. Таврот (Мусо алайҳиссаломга), Забур (Довуд алайҳиссаломга), Инжил (Ийсо алайҳиссаломга ) каби ҳозирда асли ўзгартирилган илоҳий китоблар ҳам Бани Исроилнинг пайғамбарларига туширилган.\nЯҳудий исми Ёқуб а.с нинг тўртинчи (баъзи ривоятларда биринчи) ўғлининг “Иуда” ёки “Яҳудо”исмидан олингандир. (қаранг: http://www.sevde.de/islam_Ans/islam_ans.htm). Яҳудийлар тарихда энг катта фожеаларни бошдан кечирган қавмлардан биридир. Масалан, улар бир вақтлар узоқ муддат Мисрда Фиръавнларнинг қуллари сифатида яшаган, кейин Аллоҳ таоло уларга Мусо (ас)ни пайғамбар қилиб юборган ва бу пайғамбар мўъжизавий шаклда Бани Исроилни Мисрдан муқаддас тупроқлар, яъни ҳозирги Фаластин ерларига олиб келганди. Яқин тарихда эса яҳудийлар ўз ижодининг, яъни замонавий фашимнинг қурбони бўлган ва немис фашисти Ҳитлер томондан қатлиом қилинганди.\nБани Исроил Аллоҳ таоло билан тузган аҳдларига вафо қилмагани, баъзи пайғамбарларни ўлдиргани, ҳазрати Марямга бўҳтон қилгани ва доимо ер юзида фитна фасод чиқаргани учун Аллоҳнинг ғазабига дучор бўлган қавм ўрнида кўрилади. Шунга қарамасдан яҳудийлар ўзларини танланган қавм дейдилар. Бунга кўра яҳудийлар Аллоҳнинг наздида устун қавм қолган миллатлар эса яҳудийларга хизмат учун яратилган инсонлардир. Сионизмнинг асосий ғояси мана мақсадни амалга оширишдан, яъни яҳудийларнинг Фаластин тупроқларига ерлашиб, дунё ҳокимиятини қўлга киритишдан иборатдир. Иккинчи жаҳон урушидан кейин Бани Исроилнинг бу мақсадга эришганини айтишимиз мумкин. Сионизмдан фарқли ўлароқ семитизм яҳудий халқининг миллийлигини билдирувчи терминдир. Семит қадимда Ўрта Шарқда яшаган халқларнинг умумий сифати бўлиб, ҳозирда араблар, яҳудийлар ва суронийлар семит халқларини тамсил қиладилар. Сионизмга қарши туриш билан семитимзга қарши туриш орасида албатта фарқ бор. Чунки инсонларга миллий мансублигига қараб баҳо бериш, кўкка кўтариш ёки ерга уриш ирқчилик аломатидир. Масалан, саҳобалардан Абдуллоҳ ибн Салом, пайғамбаримизнинг аёлларидан ҳазрати Сафия яҳудий миллатига оид эдилар…\nЯҳудийларнинг ер юзидаги ҳукмронлиги масаласига келадиган бўлсак, бу ҳақиқатан ҳам яҳудийларнинг инсоният ичида устунлиги туфайли эмас, аксинча бунга олиб борадиган воситалар (ғоялар ва усуллар) туфайли амалга оширилгандир. Бани Исроилнинг давомли ўлароқ Аллоҳ билан тузган аҳдларини бузиб келганликларини юқорида таъкидладик. Яъни яҳудийлар ўзларига юборилган пайғамбарлар келтирган имон йўлини тарк қилиб бунинг ўрнига ўзлари танлаган йўллар билан инсониятни ўзига бўйинсундиришнинг чораларини излаганлар. Сўнгги икки асрда ўртага чиққан фашизм ва материализм (капитализм ва коммунизм) яҳудийлар ижод қилган мана шундай йўллардандир. Фашизм ғояси иккинчи жаҳон урушида жуда кўп халқлар қатори яҳудийларнинг бошига ҳам катта фалокатлар келтирган бўлса, коммунизм советлар раҳбарларлигидаги халқларни бир аср давомида инсон фитратига зид тараққиёт йўлида сарсон саргордон бўлишига олиб келди. Фақат капитализм (моддапарстликнинг атеизм ёки секуларизм билан иттифоқи) йўли яҳудийлар истаган натижани берди ва улар аввало АҚШнинг сиёсатини бошқариш, бу орқали Оврупони ўзига эргаштириш ва Ислом дунёсини асир олиш билан дунёдаги навбатдаги ҳокимиятини қўлга киритдилар…\nПул, тахт (ҳокимият) ва жинсий айшу ишратга асосланган ҳозирги дунё тузуми ҳеч шубҳасиз яҳудийларнинг ижодидир. 20 асрнинг иккинчи ярмидан ушбу асрнинг охиригача мана шундай дунё салтанати ер юзида ҳукмрон бўлиб келди. Бу орада яҳудийлар Фаластинда ўз давлатини қурдилар ва Фаластинликларни она тупроқларидан қувиб чиқардилар. Натижада 4 миллионга яқин Фаластинликлар муҳожир бўлиб дунёнинг турли бурчакларига тарқаб кетишга мажбур бўлдилар. БМТнинг Фаластин тупроқларида икки мустақил давлат, яъни Исроил ва Фаластин давлатларини қуриш режаси эса амалга ошмай қолди. Зеро, ҳозирда ҳам бу тупроқларда аниқ бир давлатнинг мавжудлигини айтиб бўлмайди. Чунки Исроил расмиятда мустақил давлат бўлсада, унинг ҳудудлари белгиланмаган ва дунё жамоатчилиги Исроил ҳудудларини 1967 йилда содир бўлган Исроил араб урушидан олдинги ҳудудларга бўлиши кераклиги ҳақида ҳамфикрдир…\n21 асрнинг бошланиши билан инсоният тарихида янги жараёнлар ҳам бошланди, дейишимиз мумкин. Материализмнинг салбий таъсиридан чарчаган дунё аҳли, энг аввало мусулмон дунёси ўзлигига (моддапарастлик (материализм) ва охиратпарастлик (роҳиблик) орасидаги ўрта йўлга) қайтиш томонга қараб жиддий қадамлар ота бошлади. Натижада Туркия, Миср, Фаластиннинг Ғозза минтақаси, Тунис, Йемен, Ливия, Морокка каби давлатларда бу йўналишда жиддий одимлар отилди. Бу давлатлар билан Исроилни табиий қуршовда тутган Урдун (Иордания), Ливан, Саудия Арабстосни, Кувайт давлатлари ҳам ўзгаришлар остонасида турганлигини айтишимиз мумкин. Исроилнинг яна бир қўшниси Сурияда ўзгаришлар томон интилиш бўлсада, дунёни бошқараётган кучлар (уларнинг асосий қисми Исроил таъсиридадир) Суриядаги янги режимнинг моҳияти ҳақида бир қарорга кела олмагани учун , бу интилиш ҳозирча натижа бергани йўқ. Аммо тошнинг ўрнидан қимирлагани, яъни яҳудийлар қурган дунё тузумининг остига сув кета бошлагани инкор қилиб бўлмайдиган бир ҳақиқатдир. Янги дунё тузуми қандай асосга эга бўлишини ҳозирдан айтиш қийин. Чунки ҳали кучлар қайтадан шаклланмади ва БМТ дейилган ташкилотнинг тақдири ҳам ҳали маълум бўлмади….\nИсроилнинг Фаластиннинг Ғаззо минтақасига ҳужуми бу давлатнинг янги шартларда жуда қийин аҳволда қолганини кўрсатувчи бир далилдир. Исроил бу билан ўзининг ҳали ҳам дунё ҳукмдори эканлигини кўрсатишга уринаётган бўлсада, бу ҳужум Ислом дунёсида ва бошқа эзилган халқлар наздида янада кўпроқ норозиликларнинг туғилишига сабаб бўлади. Бу эса ўз ўрнида Ўрта Шарқда табиий қуршовда бўлган Исроилнинг аҳволини янада оғирлаштиради. Зотан, дунёдаги иқтисодий бўҳрон мусулмон бўлсин, бўлмасин ҳозирги дунё тузумидан норози бўлганлар жабҳасини кучайтирмоқда…


Абрамович "Челси" бош мураббийлигига Симеонени таклиф этиш ғоясидан воз кечди\n20:54 / 10.02.2016\nРоман Абрамович Диего Симеонени "Челси"нинг бўлғуси бош мураббийи сифатида кўрмаяпти.\nDaily Mail нашрида хабар қилинишича, россиялик миллиардерга "Атлетико" намойиш этаётган ўйин услуби ёқмайди. У Симеоненинг услубини "Челси"нинг собиқ устози Жозе Моуриньо услубига ўхшайди деб ҳисоблаган ва уни жамоа бошқарувига таклиф этиш фикридан қайтган.\nҚайд этилишича, Роман Абрамовичга "Ювентус"нинг амалдаги бош мураббийи Массимилиано Аллегри ёки Италия термаси бош мураббийи Антонио Конте варианти кўпроқ маъқул келмоқда. У ёзда шу икки мураббийдан бирини Лондонга олиб келмоқчи.\nЭслатиб ўтамиз, "Челси"ни ўтган йилнинг декабрида Жозе Моуриньо тарк этгач, унинг ўрнига тайинланган Гуус Хиддинк билан шартнома мавсум охирига қадар имзоланган.


Адибнинг ўзига хос олами - Уч илдиз\nАдибнинг ўзига хос олами\nby Тўлқин Эшбек · 29.06.2021\nБайрамлар – ҳаёт файзи.\nЮртимизда нишонланадиган байрамларнинг қиёси йўқ. Ҳатто жаҳон миқёсида тантана қилинадиган байрамлардан ҳам баҳрамандмиз. Ҳазрат Мир Алишер Навоий бобомиз айтганларидек: ҳар тунимиз Қадр кечасидек, ҳар кунимиз Наврўз байрамидек бўлсин!\nҲар бир байрам оила қувончига уланиб кетсин.\nКейинги йилларда оилавий байрамлар анъана тусига айланиб бормоқда. Шулардан бири атоқли адиб Ўткир Ҳошимов ҳам ҳар йили 17 апрель кунини оилавий байрам сифатида нишонлар экан. Шу куни (1963 йилда) унинг илк асари “Чўл ҳавоси” матбуотда чоп этилган. Ўқувчиларда катта қизиқиш уйғотган бу асар атоқли адиб Абдулла Қаҳҳор томонидан ҳам муносиб баҳоланади. У ёш ёзувчига шундай мактуб ёзган:\nШундан сўнг адибнинг “Одамлар нима деркин…”, “Шамол эсаверади”, “Бaҳор қайтмайди”, “Қaлбинггa қулоқ сол”, “Нимадир бўлди”, “Дунёнинг ишлaри”, “Квазарлар”, “Икки карра икки беш”, “Нур борки, соя бор”, “Икки эшик ораси”, “Тушда кечган умрлар”, “Дафтар ҳошиясидаги битиклар” каби ўнлаб китоблари, “Нурли дунё”, “Умр савдоси”, “Баҳор соғинчи”, “Ҳадикли тушлар” деб номланган сайланмалари чоп этилиб, юз минглаб хонадонларга кириб борди. Атоқли адиб йилнинг бир кунини ўзи учун Адабиёт байрами деб билса, миллионлаб мухлислари унинг ҳар янги китобини олган куни байрам қилганларига шак-шубҳа йўқ.\nЯқинда раҳматли устозни хотирлаб хонадонларига борганда бир ажиб ҳолдан ҳаяжонга тушдик. “Ярим аср дафтари”га адибнинг умр йўлдоши Ўлмасхон ая чиройли ҳуснихати билан шундай дастхат ёзиб қўйибди:\n02. 2014 йил.”\nЎзига хос сарҳисоб моҳиятида ҳам бетакрор публицистиканинг оташдек тафтини ҳис этасиз. “Тошкентим онам” бадиасида пойтахт шаҳримизнинг бетакрор манзараси, турфа воқеа-ҳодисалар ўз аксини топган. Тошкентда илк бор метро қурулиши бошланган дамларни ўз кўзи билан кўрган ижодкор бир куни бўлғуси “Пахтакор” бекати зиналаридан пастга – “ғор”га тушади. “Бир сиқим тупроқни кўксимга босганча, бўлажак метронинг бетон деворига суяниб, узоқ туриб қолдим,– деб ёзади муаллиф.– Бир вақтлар бундан тўрт юз эллик йил илгари Зайниддин Восифий таърифлаган тупроқ шуми?”\nБу мавзуни бадиий асарда тасвирлашдан кўра публицистикада ёритиш кўпроқ самара берса ажабмас. Энг муҳими, ёзувчи айтмоқчи бўлган фикр ўқувчи онгу шуурига тез ва аниқ-тиниқ етказилади. Бадиада Восифийнинг: “Тупроғин гардлари етса фалакка, бўлгудек тўтиё чашми малакка! Шунинг-чун, ел уни элтиб осмона, атру упа қилур ҳуру ғилмона” деган сатрлари келтирилар экан, ўшанда шу тупроқ назарда тутилгани изоҳланади. “Бироқ милоддан беш минг йил аввал – бугунги кундан етти минг йил нарида ҳам шу тупроқ бор эди-ку! Ўша замонларда, фан тили билан айтсак, бўр даврида ҳам инсонлар яшаган эди бу ерда! Афсуски, тупроқнинг тили йўқ. Агар бўлса, у жуда кўп нарсаларни айтиб берган бўлур эди”. Муаллиф бир сиқим тупроққа меҳр билан боқаркан, шууридан кечган ўйлари орқали бу табаррук заминда неча асрлар давомида яшаб ўтган не-не зотлар, юз берган воқеа-ҳодисалар ҳақида қизиқарли ҳикоя қилади. “Бу тупроқ ҳамиша эзгуликни ният қилган, узоқ-яқин юртларда нон шаҳри, виждон шаҳри, биродарлик ва дўстлик шаҳри деб ном чиқарган; Тошкент тупроғи!” деб хулоса қилади. Уни теран нигоҳ билан мутолаа қилган ўқувчи қалбида она Ватанга, муқаддас тупроғимизга нисбатан муқаддас туйғулар жўш уриши шубҳасиздир.\nКези келганда айтиш жоизки, устоз отангдан улуғ, деган мақол ҳадисдан олинганини билмаган айрим кимсалар уни “устоз отангдай улуғ” дея талқин қилишга уринмоқда. Аслида эса устоз қанчалик улуғлиги, ул сиймога қандай эҳтиром кўрсатиш жоизлигини муаллиф Абдулла Қаҳҳор, Ойбек, Ғафур Ғулом, Саид Аҳмад, Озод Шарафиддинов, Асқад Мухтор, Зулфия, Матёқуб Қўшжонов, Умарали Норматов ҳақидаги ҳаётий лавҳаларда ёрқин акс эттиради. Журналистика факультетида таҳсил олганида Аҳмад Алиев, Баҳодир Ғуломов, Раҳматилла Иноғомов, Очил Тоғаев каби таниқли олимлардан сабоқ олганини эҳтиром ила эслайди.\nКитобнинг “Сафдошлар”, “Ҳамкасблар” деб номланган бобларидан ўрин олган мавзулар ўзига хос портрет очерклар, дейиш мумкин. Очиғи, биз ўтган асрнинг олтмишинчи йилларида довруқ таратган Пиримқул Қодиров, Одил Ёқубовлар билан изма-из адабиётга кириб келган Эркин Воҳидов, Абдулла Орипов, Ўткир Ҳошимов, Худойберди Тўхтабоев, Оқилжон Ҳусанов, Шукур Холмирзаев, Ўлмас Ўмарбеков, Неъмат Аминов, Иброҳим Ғафуров каби шоир-ёзувчиларга ҳавас билан улғайганмиз. Талабалик йилларимиз уларнинг китоблари, ҳатто газета-журналларда ёритилган асарларини албатта топиб ўқирдик. Севимли шоир-ёзувчиларнинг бадиа ва мақолаларини ҳам қизиқиш билан мутолаа қилардик. Забардаст ижодкорнинг оддий мақоласида ҳам салмоқли мавзулар ёритилишини изоҳлашга ҳожат йўқ. Демак, миллий матбуотимиз ривожида шу устозларнинг хизматлари алоҳида. Уларнинг ижодий фаолияти айниқса ёш қаламкашлар, бўлғуси журналистлар учун ўзига хос маҳорат мактабидир. “Ярим аср дафтари”да ана шу мактабнинг ибратли жиҳатларини муаллиф ўз ижодий фаолияти, ҳамкасблари билан муносабатлари, китобхонлар билан учрашувлар, турфа воқеалар мисолида жуда қизиқарли тасвирлаган.\nБир пайтлар матбуотимизда улкан воқеликка айланган “Давлат сири” (1990), “Авлодларга нима деймиз?” (1988) мақолалари “Китобларга сиғмаган сатрлар” бобида, “Бир-биримизни асрайлик” (Ҳамкасб дўстларимга очиқ хат, 1988 й.) , “Қалбнинг оппоқ дафтари” (Ўқитувчининг обрўси ҳақида, 1981 й.), “Ватан ичра Ватан” (2012 й.), “Халққа қайтарилган хазина” (1994 й.), “Мантиқсизлик мантиқ бўлса” (1990 й.) сарлавҳали ўйлар ва мақолалари “Адабий ўйлар” бобидан ўрин олган. Китобнинг “Саёҳатнома” бобида турли давлатларга қилган сафар таассуротлари ҳақида сўз юритилса, “Суҳбатлар” бобида адибнинг газета-журналларда ёритилган интервьюлари берилган.\nNext story УЧРАШУВ (Ҳажвия)\nPrevious story «Шароф Рашидов: ҳаёт ва мамот»


Ҳозирги шароитда ўқитувчини бир хил кийинтириш шартмиди?\n05 март 2021, Тошкент вақти: 09:29\nЎзбекистон Халқ таълими вазирлигининг умумтаълим муассасалари ўқитувчиларининг кийиниш маданияти тўғрисидаги жорий йил февралдаги буйруғи қизғин муҳокамаларга сабаб бўлмоқда.\nЎқитувчини бир хил кийинтиришдан мақсад нима? Ўқувчиларни бир хил кийинишга ўтказиш ҳали-ҳунуз ечилмаган масала бўлиб турганда муаллимларни ҳам улар сафига қўшиш шартмиди?\nБу каби саволларни бугун Ўзбекистонда кўп эшитиш мумкин. Баъзилар вазирликнинг бу буйруғини тушуниш билан қабул қилаётган бўлса, айримлар уни нотўғри ҳисобламоқда.\nЎқитувчилар орасида шундай ҳам маош яшашга етмаётган бир пайтда ўз ризқини қийиб, янги форма тиктиришдан норози бўлаётганлари ҳам бор.\nХалқ таълими вазирлиги муассислигида чоп этиладиган “Маърифат” газетаси махсус мухбири Баҳодир Жовлиевнинг сўзларига қараганда, бир ўқитувчи янги форма тиктириш учун 14-15 минг сўм сарфламоқда. Агар улар бошқа кийим тиктирганда бундан ҳам қимматга тушиши мумкин.\n“Кийиниш маданияти ҳақида буйруқ қабул қилинишининг ўзига хос сабаблари бор. Ўқитувчилар орасида далада ишлаб қайта туриб, мактабга кириб дарс ўтиб кетаётганлари ҳам учраб турибди. Ортиқча зеб-зийнатга беланиб ишга келаётган ўқитувчилар ҳам бор. Бу эса ўқувчиларнинг фикрлаши, дунёқараши ўзгаришига олиб келяпти”, деди Б.Жовлиев.\nБуйруқ юзасидан расмийлар билдирган фикрлар ҳам газета мухбирининг мулоҳазаларига мос келади. Улар ҳам ўқитувчиларнинг кийиниши ўқувчилар руҳиятига салбий таъсир қилмаслиги лозимлигини билдирди.\nЖурналист Шароф Убайдуллаевнинг таъкидлашича, ўқитувчиларни бир хил кийинишга мажбур қилиш бугунги кунда, бугунги ҳаётда ғайриоддий туюлиш билан бирга асосга ҳам эга эмас. Чунки ҳозир ўқитувчининг ўз тирикчилигини таъминлаши ҳам жиддий муаммо бўлиб турибди. Шунинг учун бу ҳақда буйруқ чиқаришдан аввал ўқитувчиларнинг аҳволини ва фикрларини ўрганиб чиқиш лозим эди.\nДунёнинг кўплаб ривожланган мамлакатларида ўқитувчилар айрим мактабларда форма кийиб юради.\n“Аммо ҳозирги шароитда бизда форма жорий этиш шартмиди? Жамият бой-бадавлат, фаровон яшаганда ўқитувчини шундай кийинтириш мумкин эди”, - деди Ш.Убайдуллаев.


Халқ ишончини қозониш масъулияти — Ishonch Gazetasi\nХалқ ишончини қозониш масъулияти\nҚарши шаҳрида Қашқадарё вилояти касаба уюшма ташкилотлари бирлашмасининг конференцияси бўлиб ўтди. «Zoom» дастури асосида ташкил этилган анжуманда сўнгги беш йилда амалга оширилган ишлар сарҳисоб қилинди.\nТаъкидландики, касаба уюшмалари афзалликларини тарғиб қилиш юзасидан амалга оширилган тизимли ишлар натижасида ҳисобот даврида 16157 та нодавлат секторига мансуб ташкилот касаба уюшмасига жалб этилиб, уларда меҳнат қилаётган 68854 нафар ходим ижтимоий, иқтисодий ва ҳуқуқий муҳофазага олинди. Касаба уюшма фаоллари ўқувига, айниқса, биринчи бор сайланган ва янгидан касаба уюшмаси тузилган ташкилотлар фаолларининг малака ва тажрибасини оширишга алоҳида эътибор қаратилди. Жойларда ташкил этилган ўқув-семинарларда 14 минг нафардан ортиқ етакчи иштирок этди.\nБундан ташқари, иш ҳақининг ўз вақтида тўланиши устидан жамоатчилик назорати ўрнатилиб, кўрилган чора-тадбирлар натижасида 2015 йил ва жорий йилнинг ўтган даврида вилоят бўйича қарийб 11 миллиард сўм миқдорида ўз вақтида тўланмаган иш ҳақи тўлаб берилишига эришилди. Аммо мазкур муаммо ҳали тўлиқ ўз ечимини топгани йўқ. Шу йилнинг 1 август ҳолатида вилоят бўйича 4 миллиард 937,1 миллион сўм муддати ўтган қарздорлик аниқланди. Шундан «Косон нефт-газ қудуқларини синаш» АЖда 2186 миллион, «Қашқадарё технологик транспорт» АЖда 1520,2 миллион, «Қашқадарё пармалаш ишлари» АЖда 1200 миллион ва «Минора қурилиш экспедицияси» АЖда 1250,4 миллион сўм, вилоят «Иссиқлик манбаи» ОАЖда 562,5 миллион сўмлик иш ҳақидан муддати ўтган қарздорлик сақланиб қолмоқда.\nУшбу муаммога янгича ёндошиш мақсадида иш ҳақидан муддати ўтган қарздорликка йўл қўйган нефт-газ ва геология тармоғининг вилоятдаги корхоналари иш берувчилари билан қарздорликни қисқартириш юзасидан аниқ чора-тадбирлар белгиланиб, «Йўл харитаси» ишлаб чиқилди.\nИстеъмол товарлари ишлаб чиқариш, савдо ва хизмат кўрсатиш ташкилотлари тармоғи тизимидаги вилоят «Иссиқлик манбаи» АЖда ходимларга ўз вақтида тўланмасдан келинаётган иш ҳақини суд тартибда ундириш чоралари кўрилмоқда.\nҚайд этилдики, ҳар йили ўтказиб келинаётган «Меҳнат муҳофазаси бўйича жамоат назоратини энг яхши ташкил этиш юзасидан республика кўрик-танлови»нинг тармоқ босқичида вилоятдан 80 та корхона, ташкилот ва муассаса иштирок этиб, юқори ўринларни эгаллади.\nҲисобот даврида ходимлардан тушадиган мурожаатларни кўриб чиқиш самарадорлиги ҳам ошди. Яъни, бирлашма кенгаши ҳуқуқшунослари томонидан 1100 га яқин корхона, ташкилот ва муассасада меҳнат қонунларининг бажарилишига риоя қилишнинг аҳволи ўрганилиб, қайд этилган камчиликларни бартараф этиш бўйича амалий ёрдам кўрсатилди. Ўтган давр мобайнида бирлашма кенгашига фуқаролардан 2755 та мурожаат келиб тушди. Уларнинг 1909 таси қаноатлантирилган бўлса, 785 таси бўйича ҳуқуқий маслаҳат берилди, 61 таси эса тегишлилиги бўйича бошқа органларга юборилди. Ғайриқонуний тарзда ишдан бўшатилган 1926 нафар ходим қайта ишга тикланди. Меҳнаткашларнинг 535 миллион 435 минг сўм иш ҳақлари ва бошқа тўловлари ундириб берилди.\nКорхона ва ташкилотларда ишловчи 21134 нафар ходим ва уларнинг яқин қариндошлари санаторийларда имтиёзли дам олдирилди. Вилоятда ҳар йили ёзги соғломлаштириш мавсумида фақат стационар типдаги оромгоҳларнинг фаолияти йўлга қўйилгани эътиборлидир. Жумладан, ҳисобот даврида меҳнаткашларнинг 112796 нафар фарзанди соғломлаштирилди.\nОромгоҳлар йўлланмаларининг асосий қисми хўжалик ташкилотлари ҳисобидан кам таъминланган, кўп болали ва муҳтож оилаларнинг фарзандларига бепул берилди. 1030 нафар Меҳрибонлик уйи тарбияланувчиси бепул дам олдирилди.\nВилоят касаба уюшма ташкилотлари бирлашмасига қарашли «Зиё чашмалари» оромгоҳида 2018-2019 йиллар давомида 17 миллиард сўмлик реконструкция ишлари амалга оширилиб, оромгоҳ бутунлай янги қиёфага келтирилди.\n«Саховат» ва «Мурувват» уйларида яшовчилар ҳолидан доимий равишда хабар олиниб, уларга сўнгги беш йилда 23,5 миллион сўмлик ҳомийлик ёрдамлари кўрсатилди.\nЖамоа шартномаларига имтиёзлар киритиш орқали ҳисобот даврида 121 минг 223 нафар ходимнинг диққатга сазовор жойларга саёҳатлари уюштирилди.\nМазкур мақсадлар учун иш берувчилар ва касаба уюшмалари ҳисобидан 3 миллиард 336 миллион сўмдан ортиқ маблағ сарфланди.\nЭътироф этиш ўринлики, сўнгги йилларда касаба уюшмаларининг фаолияти шаклан ва мазмунан кенгайди. Масалан, давлатимиз раҳбари Шавкат Мирзиёевнинг 2017 йил 12 сентябрдаги «Аҳолининг кам таъминланган қатламларини қўллаб-қувватлаш бўйича қўшимча чора-тадбирлар тўғрисида»ги қарори ижросини таъминлаш борасида бир қанча ишлар амалга оширилди.\n2017 йилда вилоят бўйича 90 нафар фуқарога 293 миллион 159 минг сўмлик тиббий хизмат кўрсатилиб, 1665 та оилага 1 миллиард 678 миллион 167 минг 500 сўмлик маиший техника воситалари олиб берилган бўлса, 150 та оиланинг уй-жойини таъмирлаш учун 1 миллиард 482 миллион 26 минг 500 сўм сарфланди. 2017 йилги манзилли дастурга киритилган 27 та оила уй-жой билан таъминланди. Бу каби хайрли ишлар 2018 ва 2019 йилларда ҳам изчил давом эттирилди.\nБундан ташқари, хотин-қизларнинг муаммоларини ўрганиш ва ҳал этиш, уларни моддий ва маънавий қўллаб-қувватлаш бўйича шаҳар ва туманлар дастурлари ижросида ҳам касаба уюшмалари фаоллари камарбаста бўлишмоқда.\nЎз навбатида вилоят касаба уюшма ташкилотлари бирлашмасининг сўнгги беш йилдаги фаолияти бўйича тафтиш комиссиясининг ҳам ҳисоботи тингланди.\nШундан сўнг ҳар иккала ҳисобот юзасидан музокаралар жараёни бўлиб ўтди.\nСўзга чиққан таълим, фан маданият ходимлари касаба уюшмаси Республика кенгашининг вилоят бўйича масъул ташкилотчиси Шодмон Кубаев бирлашма фаолиятига қониқарли баҳо бериб, педагогларни соғломлаштириш самарадорлигини янада ошириш учун Федерация кенгаши раҳбариятига вилоятда дам олиш маскани қурилишига эҳтиёж борлигини таклиф сифатида айтиб ўтди.\nАгросаноат мажмуи ходимлари касаба уюшмаси Республика кенгашининг масъул ташкилотчиси Илҳом Сабдаров кластер хўжаликларининг агросаноат мажмуи тармоғида бирлашиши борасидаги таклифини билдирди.\nШундан сўнг конференция ишида қатнашган Қашқадарё вилояти ҳокими Зоир Мирзаев сўз олиб, сўнгги йилларда касаба уюшмалари мамлакатдаги жамоат ташкилотларининг локомотивига айланганини эътироф этди.\nВилоят ҳокими ўз навбатида кўп йиллардан буён соҳа ривожига бемисл ҳисса қўшиб келаётган Эсон Ражабовни эҳтиром ва миннатдорлик белгиси сифатида тўн ва қимматбаҳо совға билан тақдирлади.\nКонференция ишида қатнашган Ўзбекистон касаба уюшмалари Федерацияси раиси ўринбосари Қобилжон Қирғизалиев вилоятда касаба уюшмалари томонидан амалга оширилган ишлар бошида турган Эсон Ражабовга ЎзКУФКнинг фахрий ёрлиғи ҳамда совғасини топширди.\nЎз навбатида Эсон Ражабов ҳам юксак эътибор учун миннатдорлик билдирди.\nАнжуманда делегатлар вилоят касаба уюшма ташкилотлари бирлашмаси кенгашининг янги таркибини ҳам сайлаб олишди.\nБахтиёр Жўраев бир овоздан Қашқадарё вилояти касаба уюшма ташкилотлари бирлашмаси кенгаши раислигига сайланди.\nБахтиёр Жўраев 1962 йилда Косон туманида туғилган. Меҳнат фаолияти давомида Косон тумани ёшлар қўмитаси йўриқчиси, ташкилий ва кадрлар иши бўлими мудири, қўмитанинг биринчи котиби вазифаларида ўз ташкилотчилигини намойиш этган. 1993-1996 йилларда Косон тумани касаба уюшма кенгашини бошқарган.\n1996-1998 йилларда Қашқадарё вилояти ҳокимлиги ташкилий ва кадрлар иши бўлими мудири ўринбосари, мудири, 1998-2008 йилларда Қарши темир йўл фуқаро иншоотларини қуриш ва таъмирлаш корхонаси бошлиғи, 2005-2006 йилларда «Қарши-Термиз» минтақавий темир йўл узели капитал қурилиш бўлими бошлиғи, 2006-2009 йилларда шу темир йўл узелида касаба уюшма ҳудудий қўмитаси раиси бўлиб ишлаган.\n2009-2017 йилларда Сурхондарё вилояти Бойсун туманидаги «Омонхона» бальнеологик даволаш маскани директори сифатида ишлаб, шифобахш сиҳатгоҳнинг нуфузини оширган, бу ерда аҳоли саломатлиги учун қулай шарт-шароитларни яратишга ўз ҳиссасини қўшган.\n2017-2018 йилларда «Қашқадарё йўллардан мунтазам фойдаланиш» унитар корхонаси директори лавозимида ишлаган бўлса, 2018 йилдан ҳозирги вақтгача эса Қашқадарё йўл қурилиш таъмирлаш унитар корхонаси раҳбари сифатида иш юритган.\nВилоят касаба уюшмаларининг фидойи кайвониси Э.Ражабов раис маслаҳатчиси сифатида фаолият юритадиган бўлди.\nКонференцияда ЎзКУФК Қурултойига делегатлар ҳам сайланди.\nМеҳнат ҳуқуқи кафолати ёхуд бандликни таъминлашга янгича ёндашув самаралари\nЎҚИТУВЧИЛАР, БОРИНГИЗГА ШУКР!


ОЧЛ-2018га қуръа ташланди. Рақибимиз маълум бўлди - "Насаф" ФК расмий веб-сайти\nОЧЛ-2018га қуръа ташланди. Рақибимиз маълум бўлди\nМалайзия пойтахти Куала-Лумпур шаҳрида футбол бўйича 2018 йилги Осиё чемпионлар лигасига бугун қуръа ташлаш маросими бўлиб ўтди. Қитъанинг энг нуфузли мусобақаларидан бири ҳисобланган ОЧЛда мамлакатимизнинг уч жамоаси Ватанимиз шарафини ҳимоя қилади.\nХусусан, Тошкентнинг “Локомотив” клуби баҳсларни гуруҳ босқичида бошласа, Қаршининг “Насаф” ва Тошкентнинг “Пахтакор” клублари баҳсларни плей-офф босқичидан бошлайди.\n2017 йилги чемпионатнинг кумумш медал соҳиби – Қаршининг “Насаф” жамоаси плей-офф босқичида битта учрашув ўтказади. Бу учрашув Қарши шаҳридаги “Марказий” стадионимизда 2018 йили 30 январ сешанба куни бўлиб ўтади. Шу куни “Насаф” Иорданиянинг “Ал-Файсалий” клубини синовдан ўтказади.\n“Аждарлар” бу учрашувда ғолиб бўлса, “С” гуруҳидан жой олади ва Эроннинг “Пересполис”, Қатарнинг “Ал-Садд” ва Бирлашган Араб Амирликларининг “Ал-Васл” клублари билан баҳс олиб боради.


Байден Америка мудофаа вазирининг исмини эслашга уринаётган вақтда у президентдан бир неча метр узоқликда турган эди 10.03.2021, Sputnik Ўзбекистон\nТОШКЕНТ, 10 мар — Sputnik. АҚШ президенти Жо Байден, афтидан, мамлакат мудофаа вазири Ллойд Остиннинг исмини унутиб қўйди. Бунга “Daily Mail” нашри эътибор қаратди.Америка етакчиси Оқ уйда Халқаро хотин-қизлар куни муносабати билан мамлакат армиясидаги ҳарбий аёлларга бағишлаб, нутқ сўзлаётган эди.Бундан ташқари, Байден ўзининг нутқида Пентагон номини эсдаб чиқариб, унинг ходимларини “бу йигитлар” деб айтган.Америка президенти биринчи марта бундай хатоликка йўл қўяётгани йўқ. Ўтган йил декабрь ойида Камала Ҳаррисни АҚШ етакчиси деганди – аслида эса у вице-президент.\n13:14 10.03.2021 (янгиланди: 15:50 01.04.2021)\nБайден Америка мудофаа вазирининг исмини эслашга уринаётган вақтда у президентдан бир неча метр узоқликда турган эди\nТОШКЕНТ, 10 мар — Sputnik. АҚШ президенти Жо Байден, афтидан, мамлакат мудофаа вазири Ллойд Остиннинг исмини унутиб қўйди. Бунга “Daily Mail” нашри эътибор қаратди.\n“Собиқ генералга миннатдорчилик билдирмоқчиман. Мен уни генерал дея аташни давом этяпман, бироқ, менинг, менинг, <...> бу бўлимни бошқарадиган анави ерда турган йигит”, - деди Байден Остин ҳақида гапираётиб.\nБундан ташқари, Байден ўзининг нутқида Пентагон номини эсдаб чиқариб, унинг ходимларини “бу йигитлар” деб айтган.


Россия Федерацияси Бош прокурорининг ўринбосари – Россия Федерацияси Бош ҳарбий прокурори, 1-даражали Давлат адлия маслаҳатчиси Валерий Петров бошчилигидаги делегация расмий ташриф билан мамлакатимизга келди.\nТашриф давомида делегация аъзолари Ўзбекистон Республикаси Бош прокуратурасида, Бош прокуратура академияси, Ўзбекистон Республикаси Қуролли Кучлари академияси ҳамда Ўзбекистон Республикаси Ҳарбий прокуратурасида бўлишиб, учрашувлар ўтказди.\nБундан ташқари делегация аъзолари учун Самарқанд шаҳри тарихий ёдгорликлари бўйлаб саёҳат ташкиллаштирилди. Шунингдек, делегация Марказий ҳарбий округ қўшинлари қўмондонлиги билан учрашув ҳам ўтказди.\nТашрифдан кўзланган асосий мақсад – ўзаро ҳамкорликни мустаҳкамлаш ва тажриба алмашиш ҳисобланади.\nЎзбекистон Республикаси Ҳарбий прокурорининг\nкатта ёрдамчиси адлия полковниги Шуҳрат ЗОИРОВ


Сардоба фалокати сабабларини ўрганиш учун Франция, Туркия, Россиядан экспертлар таклиф қилинди - Daryo\n23:11, 15.05.2020 48435\nСирдарё вилоятида жойлашган Сардоба сув омборида 1 май куни юз берган авария сабабларини ўрганиш учун халқаро экспертлар гуруҳи чақирилган. Бу ҳақда Президент Шавкат Мирзиёев 15 май, жума куни Сирдарё вилоятига сафари давомида маълум қилди.\n«Талафот ҳеч кимни аямайди. Бу ерга ҳозир Франция, Туркия, Россия, Осиё мамлакатларидан дунёнинг энг зўр экспертлари келади. Улар шу фалокатнинг олдини олиш мумкинмиди, сабаби нима, деган масалалар бўйича холисона баҳо беради», — деди Президент.\n«Иккинчидан, келажакда бу сув омборидан қандай фойдаланамиз, бу бало яна такрорланмаслиги учун қандай чоралар кўриш керак — буни сизлар билан маслаҳат қилиб, кейин тиклаймиз», — дея қўшимча қилди давлат раҳбари сардобаликлар билан мулоқот вақтида.\nАввалроқ, 5 май куни бўлиб ўтган видеоселектор йиғилишида Шавкат Мирзиёев сув омбори масаласида халқаро экспертларни жалб этган ҳолда барча дамбалар чуқур экспертизадан ўтказилишини, шундан сўнг якуний хулоса чиқарилишини таъкидлаган эди.\n22:35, 19.01.2022 111434\n00:13 Бугун 6063\n23:46, 27.01.2022 5653\n23:33, 27.01.2022 5223\n23:18, 27.01.2022 9047


«Илгариги адоват хозир йук» – Сафоев Марказий Осиёдаги геосиёсий мухит ва Узбекистоннинг мавкейи хакида – КУН УЗ\nКувасой шахрига янги хоким тайинланди, Фаргона вилоятида яна узгаришлар булиши кутилмокда\nПрофессор: бир одам коронавирусни 59 минг кишига юктириши мумкин, гриппни эса 14 кишига\nГлавная / Иктисодиёт / «Илгариги адоват хозир йук» – Сафоев Марказий Осиёдаги геосиёсий мухит ва Узбекистоннинг мавкейи хакида\n14.02.2020\tИктисодиёт Comments Off on «Илгариги адоват хозир йук» – Сафоев Марказий Осиёдаги геосиёсий мухит ва Узбекистоннинг мавкейи хакида 22 Показы\nСодик Сафоевнинг таъкидича, Марказий Осиё республикалари уртасида аввалги даврга хос «аллакандай адоват» ва «хатто хусумат» хозир йук – минтакада узаро ишонч мухити шаклланган. Масалан, 5 йил олдин сув масаласи ечиб булмас муаммо булиб куринган булса, хозир кушни давлатлар кушма лойихалар билан бу муаммони ечишга тайёрлигини курсатяпти.\nОлий Мажлис Сенати раисининг биринчи уринбосари Содик Сафоев парламентнинг мамлакат ички ва ташки сиёсатига оид масалаларни хал килишдаги ваколатларини кенгайтириш мавзусида журналистларга интервью берди.\n– Бундан 15 йил олдин, яъни 2005 йилда чоп этилган «Марказий Осиёдаги геосиёсат» китобингизда Марказий Осиёдаги сиёсий жараёнлар, иктисодий муносабатлар, чел эл инвестицияларини жалб этиш, мамлакатда хорижий бизнес учун кулай шароитларни яратиш борасида фикр юритгансиз ва Марказий Осиё давлатлари, хусусан Узбекистон олдида ана шу мушкул муаммони хал этиш вазифаси турганини таъкидлагансиз.\nОрадан 15 йил утди. Бугун Узбекистонда бу борада яратилган имкониятларни уша давр билан таккослаб, неча фоизга бахолайсиз? Янги парламент, янги Узбекистон бу борада яна кайси сохаларда иш олиб бориши керак, деб хисоблайсиз?\n– Авваламбор, бу китобни эслаганингиз мен учун катта шараф. Саволингизда бир неча савол мужассам. Мен уларга бирма-бир жавоб беришга харакат киламан.\nМарказий Осиёда турган фундаментал масалалар, муаммолар узгаргани йук.\nУларнинг энг асосийси шундан иборатки, Марказий Осиё тарихан ягона иктисодий, куп нуктайи назардан маданий худуд булиб келган. У тарихан бирга булган. Факатгина тарих такозоси билан уз вактида улар алохида мамлакатларга булиниб кетди. Лекин уларнинг бир-бири билан узвий богликлигини хеч ким инкор килолмайди.\nТушунамизки, бу минтака давлатлари олдида турган максадларга факат биргаликда эришиши мумкин, факат муштарак харакатлар оркали уларни кийнаётган муаммоларни хал этиши мумкин.\nМасалан, экологик муаммо ёки сув танкислиги муаммоси. Ёки, бизнинг анклав эканимиз, денгизга чикиш имкониятимиз чеклангани. Буларни хеч бир мамлакат алохида хал этолмайди, уларни факат биргаликда хал этишимиз мумкин.\nЁки афзалликларимиз хакида гапирадиган булсак, бизда энергетик захиралар куп. Хеч бир давлат уз захираларини дунё бозорига бошка давлатнинг устидан сакраб олиб кетолмайди. Инфратузилмани биргаликда ривожлантиришимиз керак.\nСафоев сунгги уч йилда Марказий Осиёдаги геосиёсий ва геоиктисодий вазият батамом узгарганини таъкидлади.\n– Илгариги даврга хос бир-бирига нисбатан кандайдир адоват, ишончсизлик, хаттоки бир-бирига булган хусумат йук булиб, бугун узаро ишонч, муаммоларни биргаликда хал килиш, компромиссга тайёрликни биз бугун кайд этмокдамиз.\nТан олайлик, бу факат бизнинг фикр эмас, бу халкаро хамжамият тан олган фикр. Бу биринчи навбатда президентимиз хурматли Шавкат Миромонович Мирзиёевнинг янгиланган Узбекистон ташки сиёсати билан боглик. Буни хеч ким инкор этолмайди. Мамлакатимиз очикликни эълон килди, куп ташаббусларни илгари сурди ва улар куллаб-кувватлагани натижасида бугун куриб турибмизки, Марказий Осиёнинг олдида турган куп хавф-хатарлар четлатилди.\nСув масаласи. Илгари, 5 йил олдин бу бизга худди ечими йук муаммо булиб куринаётган эди. Бугун куряпмизки, мамлакатлар хаттоки кушма лойихаларни амалга ошириб, бу муаммони ечишга тайёрлигини курсатмокда.\nСенаторнинг таъкидича, ташки сиёсат бевосита инсон хукуклари, манфаатлари билан боглик.\n– Эсимизда бор, 3-4 йил олдин кунига бир неча 10, 20, 30 одам якин кариндошларини куриш учун Узбекистоннинг кушни давлатлар билан чегарасидан утиш имкониятига эга эди. Агар уларда у ерда кимдир вафот этгани ёки огир ахволда экани хакидаги телеграмма булсагина. Бугун кунига юз мингдан ортик ватандошларимиз бемалол, тусиксиз кушни давлатлар билан чегарани кечиб утиб, у ерга нафакат кариндошлари билан учрашиш, балки бошка максадларда хам бориб келишлари мумкин.\nШунинг эвазига кушни давлатлар билан булган савдо хажми сунгги йиллар мобайнида айримлари билан 70 фоиз, айримлари билан икки баравар ортиб бормокда. Янги транспорт йулаклари очилди.\nАфгонистонни айтинглар. Куп йиллар биз уни худди курмагандек ишлардик. Бир неча йил олдин Афгонистон билан савдо-сотигимиз деярли булмаган, десак хам булади. Бугун бу 1 миллиард долларга якинлашмокда.\nУзбекистон Афгонистон билан бир неча масалаларда, шу жумладан, бизга энг якин, макбул булган трансафгон транспорт йулагини барпо этиб, у оркали бутун Марказий Осиёга биз учун энг якин денгиз портларига чикиш имконини берувчи лойихаларни илгари сурмокда. Бу борада Марказий Осиёдаги бугунги вазият ижобий нуктайи назардан узгарди, лекин шу билан бирга, хали килинадиган ишлар куп.\nУзбекистон – Марказий Осиёдаги барча давлатлар билан чегарадош булган ягона давлат. Бошка ундай давлат йук. Шунинг учун Узбекистоннинг мавкейи узгача. Узбекистондаги вазият нафакат мамлакатимиз учун, балки бутун минтака учун катта таъсир курсатади. Бу хам халкаро даражада тан олинган бир омил.\nБу борада Узбекистонда сунгги йилларда булаётган, шу жумладан инвестицион иклимни яхшилаш буйича узгаришлар факатгина Узбекистон учун эмас, балки Марказий Осиё учун мухим ахамиятга эга.\nНимага? Чунки йирик инвесторлар тор миллий иктисодиёт худуди билан унча кизикмайди, уларга кенг минтакавий худуд керак. Улар учун факатгина 35 миллионлик Узбекистон бозори эмас, балки 100 миллионлик Марказий Осиё бозори кизикрок. Шунинг учун Марказий Осиё учун Узбекистонда булаётган хозирги узгаришлар нихоятда мухим.\nСунгги йиллар мобайнида амалга оширилган ишлар, Жахон банкининг Doing business курсаткичлари буйича Узбекистоннинг рейтинглари кандай ортиб бораётгани хакида биласизлар. Сунгги йил мобайнида утган йилга нисбатан деярли уч баравар купрок инвестиция Узбекистонга келди.\nБу шуни курсатяптики, жараён бор, у тобора мустахкамланмокда. Лекин шу билан бирга хали килинадиган ишлар хам куп. Бу хакда биз парламент аъзолари хам бош котиришимиз керак.